Kirona (İspaniya) üçün ucuz aviabiletlər, Kirona (İspaniya) / üçün ucuz aviabiletlər / Tickets.az\nKirona şəhərinə, İspaniya ölkəsinə uçuş üçün bütün aviaşirkətlərdən sərfəli qiymətə aviabiletlər\nAviabiletlər > İspaniya > Kirona\nKirona - də aviabiletlər\nKirona - da ucuz aviabiletlər bron edin. Tickets.az təyyarəsinə biletlərin axtarışı xidmətinin köməyi ilə Siz heç bir problem olmadan ən yaxşı təklifi tapacaqsınız və asanlıqla Kirona - da aviabilet bron edəcəksiniz. Bunun üçün Sizə ancaq uçuş istiqamətini, uçuş tarixini, böyük sərnişinlərin və uşaqların sayını göstərmək kifayətdir. Bundan sonra sistem özü sizə Kirona - da mövcud olan bütün mümkün aviabilet variantlarını təklif edəcəkdir. Sizə ancaq ən münasib uçuş variantını seçmək və lazımi reysə aviabilet almaq qalır.\nQIA Railvey Steyşn\nUAE Flight tickets Girona\nÖsterreich Flugtickets Girona\nAzərbaycan Aviabiletlər Kirona\nБеларусь Авиабилеты Жирона\nDeutschland Flugtickets Girona\nEesti Lennupiletid Girona\nEspaña Billetes de avión Girona\nItalia Biglietti aerei Girona\nКиргизстан Авиабилеты Жирона\nMoldova Bilete de avion Girona\nMéxico Boletos de avión Girona\nNigeria Flight tickets Girona\nPolska Bilety lotnicze Girona\nRomânia Bilete de avion Girona\nРоссия Авиабилеты Жирона\nУкраина Авиабилеты Жирона\nUSA Flight tickets Girona\nУзбекистан Авиабилеты Жирона\nMüştəri xidmətinə mesaj göndərmək üçün istifadəçi seansının unikal identifikatoru: 1606182147


Bakıda bir şəxs arvadına sataşan 2 qardaşı güllələyib | Xəbərlər\nBakıda bir şəxs arvadına sataşan 2 qardaşı güllələyib\n13:33, 7 yanvar 2019\nQətlin təfərrüatları məlum olub\nBakucity.az xəbər verir ki, qəsdən adam öldürmə maddəsi ilə məhkum olunan Tərlanov Zaur Ənvər oğlunun məhkəmə prosesi yanvar ayının 17-də Ali Məhkəmənin hakimi Fərhad Əliyev tərəfindən keçiriləcək.\nBunu da oxu: Bakıda yanvarın 21-i iş olacaqmı?\nBaş Prokurorluq Qaradağ rayonunda törədilmiş bu qətllə bağlı məlumat yayıb. Məlumatda bildirilir ki, 2015-ci il yanvarın 8-də saat 17 radələrində Qaradağ rayonu, Sahil qəsəbəsində yaşayan Zaur Tərlanov aralarında yaranmış mübahisə zəminində özünə məxsus "Vinçester" markalı odlu silahdan Sahil qəsəbəsinin girişində yolun kənarında dayanmış "Lexus" markalı avtomobilin içində oturmuş həmin qəsəbə sakinləri 1980-ci il təvəllüdlü Cavid və 1985-ci il təvəllüdlü Cahid Rəhimov qardaşlarına bir neçə dəfə atəş açaraq, onları qəsdən öldürüb, hadisə yerindən qaçıb.\nİstintaq zamanı məlum olub ki, qətl törədən Zaur Tərlanov "Standartbank"ın Qaradağ rayonunda yerləşən filialının işçisi olub. Öldürülən qardaşlar isə Dərin Özüllər Zavodunda işləyiblər. Güllələnən qardaşlardan birinin Zaur Tərlanovun xanımı ilə yaxın əlaqələri olub. Zaur bununla bağlı qardaşları görüşə çağırıb. Söhbət zamanı qətlə yetirilən qardaşlar Zaura hədə-qorxu gəliblər. Yanvarın 8-də axşam saatlarında Zaur Tərlanov işdən qayıdan qardaşların "Lexus" markalı maşınının (dövlət nömrə nişanı 90 RC 008) qarşısını kəsərək odlu silahla onlara atəş açıb. Qətli törədən və qətlə yetirilən qardaşlar bir qəsəbənin, yəni Sahil qəsəbəsinin sakinləri olublar. Araşdırmalar zamanı qətllə bağlı səsləndirilən versiyalara kölgə sala biləcək faktlar da ortaya çıxıb.\nBelə ki, öldürülən qardaşların anası Nigar Rəhimova yüksək məbləğdə faizlə borca pul verirmiş. Bununla bağlı dəfələrlə narazılıqlar olub.Hər iki ailə arasında əvvəllər yaxın münasibətlər olub. Hətta qətli törətməkdə şübhəli bilinən Zaur Tərlanovun bankdan aşağı faizlə Rəhimovlar ailəsinə pul təşkil etdiyi və onların həmin pulları yüksək faizlə dövriyyə buraxdıqları də məlum olub. Sonralar hər iki ailə arasında münasibətlər pozulub. Zaurun toyunda da qardaşların anası və özləri iştirak ediblər. Güllələnən qardaşların və Zaur Tərlanovun ataları Dərin Özüllər Zavodunda bir yerdə işləyiblər. İstintaq zamanı məlum olub ki, əvvəllər də ailələr arasında narazılıqlar yaşanıb. Zaur öz həyat yoldaşını yayılan xəbərlərə görə dəfələrlə döyüb. Qətli törədən şəxsin xanımı ilə adı hallanan qardaşlardan biri Zaura bu xəbərlərin şayiə olduğunu deyib. Araşdırma zamanı Zaur Tərlanovun Bakının mərkəzindən ev aldığı və onun xanımının həmin evdə yaşadığı da ortaya çıxıb. Zaur Tərlanov kimi qətlə yetirilən qardaşlar da ailəli olublar.


Prezidentin köməkçisi Əli Həsənov: “Dövlət dilini qorumaq vəzifəsi bu sahədə öhdəliyi olan məmurların üzərinə düşür” - Əsas xəbər - Xəbərlər - Azadİnform İnformasiya Agentliyi\nLəman Hüseynzadə / AZADİNFORM. “Təəssüf ki, tez-tez kütləvi informasiya vasitələrində, o cümlədən elektron KİV-də dövlət dilinin norma və prinsiplərinə uyğun olmayan söz və ifadələrin işlədilməsinin şahidi oluruq. Bu amilləri nəzərə alaraq Prezident İlham Əliyev 2013-cü ilin mayında Azərbaycan dilinin qloballaşma şəraitində zamanın tələblərinə uyğun istifadəsinə və ölkədə dilçiliyin inkişafına dair Dövlət Proqramı haqqında xüsusi Sərəncam imzalamışdır. Sərəncamda dilimizin müxtəlif səviyyələrdə, xüsusilə KİV-lərdə işlənməsində fonetik, sintaktik və semantik formalarından ciddi yayınmaların olduğu vurğulanmışdır”.\nAzadinform xəbər verir ki, bunu Azərbaycan Prezidentinin İctimai-siyasi məsələlər üzrə köməkçisi, professor Əli Həsənov Azərbaycanda ədəbi dil normalarına riayət edilməsi sahəsində bu ilin avqust-sentyabr aylarında aparılmış teleradio yayımçılarının proqramlarının (verilişlərinin) monitorinqlərinin nəticələrinə həsr olunmuş konfransda deyib.\nƏ.Həsənov bildirib ki, dövlət dilinin bütün imkanlarından hər zaman lazımınca istifadə edilməsi Sərəncamda göstərilib: “Bu gün dilimizə yerli-yersiz yad sözlər gətirilir. Aidiyyəti qurumlar, o cümlədən dövlət orqanları, akademik dairələr bu təsirlərə qarşı ciddi mübarizə aparmalıdır. Mətbuat orqanlarında geniş yayılmış ədəbi dil normalarından yayınmalar əksər hallarda təhlil olunub konkret nəticələr ümumiləşdirilmir, filmlərin dublyajında və xarici dillərdə verilən bədii, elmi tərcümələrdə nöqsanlar müşahidə olunur. Küçə və meydanlardakı reklamlarda qrammatik qaydalar gözlənilmir. Azərbaycan dilinin internet sahəsində tətbiqinə diqqətin artırılmasının vacibliyi də həmin Sərəncamda öz əksini tapmışdır. Təəssüf ki, həmin nöqsanlar hələ bu gün də tam aradan qalxmayıb. Ona görə də cənab prezident dövlət dilinin istifadəsi dairəsinin genişləndirilməsi və saflığının qorunması sahəsində mövcud olan problemlərin mütəmadi olaraq öyrənilməsi, monitorinqinin aparılması və aradan qaldırılması məqsədilə 1 noyabr 2018-ci ildə yeni bir Fərman imzalamışdır. Bu gün həmin fərmandan irəli gələn bəzi məsələləri bu toplantıda təhlil edərək müzakirələr əsasında tövsiyələr səsləndirəcəyik. Artıq müəyyən monitorinq aparılıb və bu gün bizim iki dilçi alimimiz, BDU-nun dilçilik kafedrasının əməkdaşları burda həmin aparılan monitorinqin ilkin nəticələrini ictimai müzakirəyə çıxaracaq”.\nPA rəsmisi qeyd edib ki, Nazirlər Kabinetinin xüsusi Sərəncamı ilə rəsmi monitorinq qrupu yaradılacaq: “Həmin monitorinq qrupu mütəxəssisləri cəlb etməklə, onlarla müqavilə bağlamaqla və digər formada bu prosesə cəlb etməklə mütəmadi olaraq bir neçə ünvanda qarşısına qoyduğu məsələləri təhlil edərək gündəmə gətirəcək”.\nPrezidentin köməkçisi əlavə edib ki, dövlət dilini qorumaq vəzifəsi ilk növbədə bu sahədə öhdəliyi olan məmurların üzərinə düşür: “Tək dövlət idarəçiliyində iştirak edən məmurların yox, o cümlədən akademik strukturlarda təmsil olunan akademiklər, alimlər və institutların elmi işçiləri üzərinə də məsuliyyət düşür. Onların birbaşa vəzifələri dili qorumaq, onun strukturunu inkişaf etdirmək və tətbiqi ilə bağlı mövcud problemlərin aradan qaldırmaqdır. Azərbaycan dili bütün təhsil müəssisələrində, eləcə də kütləvi informasiya vasitələrində qorunmalıdır. Hər bir məmurun xarici dili yüksək səviyyədə bilməsi onun üstünlüyüdür, amma dövlət dilini bilməməsi və o dildə danışmaması onun qəbahətidir. Məmur xarici dili bilmirsə, əlbəttə, bu onun çatışmazlığıdır. Xarici dili bilmək məmura üstünlük gətirir, amma bilməməsi qəbahət sayılmır, qəbahət dövlət dilini bilməməkdir. Bu, ziyalılara, jurnalistlərə və Azərbaycan ərazisində vətəndaşlıq statusu daşıyan istənilən insana da aiddir”.\n5.12.2018 12:56 / Baxılıb: 536 / Çap


Terrorizmin "yalnız qurd" anlayışı [Video]\nTerrorizmin "yalnız qurd" anlayışı\n2017-ci ilin mart ayı. Tək bir adam mikroavtobusu Londonun Vestminster körpüsünündə insanların üzərinə sürərək 4 nəfərin ölümünə səbəb olur. Daha sonra isə bir polisi bıçaqlayaraq öldürür.\nÜç ay sonra bir nəfər yük maşınını Londonun şimalında yerləşən məscidinin ətrafına toplaşan insanların üzərinə sürür.\nOktyabr ayında Stefan Paddok Las Veqasdakı musiqi festivalına toplaşan kütləni atəşə tutaraq 58 nəfəri qətlə yetirir.\nHəftələr sonra bir nəfərin miktoavtobusu Nyu Yorkdakı velosiped cığırına sürməsi nəticəsində 8 nəfər həyatını itirir.\nBütün bu hadisələr son zamanlar baş verən, siyasətçilər və media tərəfindən “yalnız qurd” terrorizmi adlanan hadisələrdən bəziləridir.\nAncaq dünyadakı son 100 terror hücumu ilə bağlı araşdırmanın müəlliflərindən biri, terror mütəxəssisi olan Pol Gil bu terminin faydasız olduğunu bildirir.\n“Tərki-dünya halında radikallaşma çox nadir hallarda baş verir. Bu, adətən ya üz-üzə, ya da onlayn insanlarla qarşılıqlı mühit şəraitində yaranır. Onların təxminən 60 faizi ailəsinə və ya dostlarına öz planları haqqında əvvəldən məlumat verir." - deyə, Pol Gil bildirib.\nPolisin bildirdiyinə görə, bu təsvir Mançester şəhərində təkbaşına bomba partladan, amma öz planları haqqında başqalarına məlumat verən Salman Ramazanın xarakteristikasına uyğun gəlir.\nGil əlavə edir ki, həmçinin “qurd” ifadəsi də yalnışdır.\n“Bu ifadə onları bacarıqlı, diribaş, öz güclərinə yaşaya bilən kimi göstərir və bu da çox təhlükəlidir. Ancaq həqiqət odur ki, onların əksəriyyəti axmaqdır və çox səhvlər edir. Onların çoxunun kriminal, zorakılıq hadisələri və ruhi xəstəlik kimi keçmişləri var."\nBu da imkan verir ki, kəşfiyyat orqanları həmin insanları müəyyən edə və hadisələrin qarşısını ala bilər. Onların qarşısını ala bilmədikləri hadisələr isə media orqanları tərəfindən radikallaşma “yalnız qurd” etiketi kimi insanlara təqdim edilir.\n“Həmin insanların bir çoxu özünə şəxsiyyət qazandırmağa çalışır. Onlar böyük, güclü insan təsiri bağışlamaqla uzun müddət insanların yaddaşında qalmaq və ilahiləşmək istəyirlər. Beləliklə, media onların görüntüsünü şişirtməklə həmin insanların istəklərini reallaşdırır."\nGil əlavə edir ki, radikallaşma daha çox onlayn baş verir. Buna görə də sosial media şirkətləri bomba hazırlanması videoları kimi insanları radikallaşdıran, hücumlara təşviq edən materialları tez bir zamanda internetdən silməlidir.


Çəltikçilik sahəsində beynəlxalq əməkdaşlıq genişlənir - FOTO\nKənd təsərrüfatının ənənəvi sahələrindən olan çəltikçiliyin inkişaf etdirilməsi, əhalinin düyüyə olan tələbatının daxili istehsal hesabına ödənilməsi, çəltikçilik sahəsində elmi təminatın və kadr potensialının gücləndirilməsi istiqamətində son illərdə bir sıra əhəmiyyətli tədbirlər görülüb. Çəltikçilik sahəsində fəaliyyət göstərən beynəlxalq, regional və milli qurumlarla əməkdaşlıq əlaqələri genişləndirilir. Əkinçilik Elmi-Tədqiqat İnstitutu (ƏETİ) bu bitkinin xəstəlik və zərərvericilərə davamlı və məhsuldar sortlarının yaradılması, həmçinin kadr hazırlığı sahəsində Mərkəzi və Qərbi Asiya Çəltik Mərkəzi (CWARice) və Türkiyə ilə əməkdaşlıq edir.\nAzərbaycan Respublikasının Malayziyadakı səfirliyinin təşəbbüsü ilə çəltikçilik sahəsində ƏETİ ilə Malaziya Kənd Təsərrüfatı Tədqiqat və İnkişaf İnstitutu (MARDİ) arasında onlayn görüşlər keçirilib və nəticədə Əməkdaşlığa dair Memorandum layihəsi hazırlanıb. Memorandumun imzalanması və qarşılıqlı müzakirələrin aparılması məqsədilə MARDİ-nin direktoru Dr. Mohamad Zabavinin rəhbərliyi ilə həmin institutun nümayəndə heyəti Azərbaycanda səfərdə olub.\nSəfər çərçivəsində nümayəndə heyəti, həmçinin Malayziyanın Azərbaycan Respublikasındakı səfiri Dato Yubazlan Yusof ƏETİ-də və Lənkəran rayonunda olublar. ƏETİ-də tədqiqat infrastrukturu ilə tanışlıqdan sonra tədqiqat heyəti ilə elmi müzakirələr aparılıb, atılacaq növbəti addımlar müzakirə edilib. Görüşdə Kənd Təsərrüfatı Nazirliyinin Bitkiçiliyin təşkili və monitorinqi şöbəsinin müdiri İmran Cümşüdov ölkədə əkinçilik sistemləri, prioritet bitkilər, torpaq və iqlim şəraiti, kənd təsərrüfatı sahəsində qəbul edilmiş dövlət proqramları, məhsul istehsalçılarına göstərilən dövlət dəstəyi və çəltikçiliyin mövcud vəziyyəti barədə məlumat verib.\nGürüşün sonunda ƏETİ-nin direktoru Faiq Xudayev və MARDİ-nin direktoru Dr. Mohamad Zabavi Əməkdaşlığa dair Memorandumu imzalayıblar.\nDaha sonra səfir və nümayəndə heyəti çəltik emalı müəssisələri ilə tanış olmaq, çəltikçiliyin mövcud vəziyyəti ilə bağlı yerli istehsalçılarla müzakirə aparmaq üçün Lənkəran rayonuna səfər ediblər. Lənkəran DAİM-də keçirilən müzakirələrdə Lənkəran, Masallı, Astara DAİM-lərin rəhbərləri və əməkdaşları, Lənkəran Aqrar İnnovasiya Mərkəzinin direktoru, fermerlər iştirak edib. Tədbirdə Lənkəran DAİM-in direktoru Tofiq Rzayev bölgədə çəltikçiliyin vəziyyəti, ƏETİ-nin direktoru Faiq Xudayev isə seleksiya və toxumçuluq işlərinin vəziyyəti barədə məlumat veriblər. Fermerlər məhsuldarlığın artırılmasında sertifikatlı toxumun əhəmiyyətli rolu olduğunu vurğulayıblar. Nümayəndə heyəti Lənkəran rayonunda fəaliyyət göstərən bir sıra özəl müəssisələrdə həyata keçirilən emal prosesi ilə də tanış olub.


Britaniya Şurasının rəhbəri Bakı Ali Neft Məktəbində ABC.AZ\n15 noyabr, Fineko/abc.az. Bakı Ali Neft Məktəbinin (BANM) rektoru Elmar Qasımov Britaniya Şurasının Azərbaycandakı nümayəndəliyinin rəhbəri Samr Şah ilə görüşüb. Görüşdə həmçinin Britaniya Şurasının İngilis dili və təhsil proqramları üzrə meneceri Nərgiz Hüseynova, İmtahan xidmətləri üzrə menecer Nərgiz Əkbərova və BANM-ın əməkdaşları iştirak ediblər.\nQonaqları Ali Məktəbdə salamlayan rektor Elmar Qasımov Azərbaycanda ingilis dilinin tədrisi və inkişafında Britaniya Şurasının böyük rolu olduğunu bildirib. BANM-da tədrisin ingiliscə olduğunu vurğulayan rektor Ali Məktəbin ilk illərindən Britaniya Şurası ilə İELTS imtahanlarının təşkil olunması istiqamətində əməkdaşlıq etdiyini bildirib.\nBANM-da qonaq olmaqdan məmnunluq hissi keçirdiyini bildirən Samr Şah Ali Məktəb və onun tələbələri haqqında çox müsbət fikirlər eşitdiyini bildirib. Cənab Şah həmçinin qeyd edib ki, BANM-ın tələbləri arasında Britaniya Şurasında təcrübə keçənlər vardır və onlar digər təcrübəçilərdən həm dil, həm də digər bacarıqlarına görə fərqlənirlər. Daha sonra qonaq Ali Məktəbi 2019-cu ildə Almaniyada keçiriləcək “Going Global” adlı beynəlxalq təhsil konfransında iştirak etməyə dəvət edib.\nGörüşdə həmçinin BANM ilə Britaniya Şurasının əməkdaşlığının inkişaf etdirilməsi, gələcəkdə kompüter əsaslı imtahanların BANM-ın ən son avadanlıqlarla təchiz olunmuş auditoriyalarında keçirilməsi, həmçinin Britaniya Şurası tərəfindən təşkil edilən seminar, festival və konfranslara BANM-ın əməkdaşları və tələbələrinin cəlb olunması məsələləri müzakirə edilib.\nTəhsil Nazirliyinə pul ayrıldı – Məktəb tikiləcək\n30 iyul, Fineko/abc.Prezident İlham Əliyev Qəbələ rayonunun Zarağan kəndində yeni ümumtəhsil məktəbi binasının tikintisi ilə bağlı tədbirlər haqqında Sərəncam imzalayıb.\nQonşu ölkədə tədris həmişəki vaxtda başlayacaq\nGürcüstanda tədris ilinin başlama tarixi həmişə olduğu vaxtda planlaşdırılır.\nBu gün 14 şəhər və rayonda buraxılış (qəbul) imtahanları keçirilib\n“AMEA Yüksək Texnologiyalar Parkı”-nın Müşahidə Şurasına yeni katib təyin edilib – Əmr\nNazirlikdə yeni təyinat - Təhsil naziri özünə müşavir götürdü\nYeni təyin olunmuş Təhsil naziri Emin Əmrullayev özünə müşavir götürüb\n14 şəhər və rayonda imtahan olacaq – Bu gün\nBu gün Dövlət İmtahan Mərkəzi tərəfindən növbəti buraxılış (qəbul) imtahanları keçirilir\nMüəllimlərin cəmiyyətdə hörməti yüksək səviyyədədir – İlham Əliyev\n2015-2018-ci illərdə yeni yanaşma tətbiq olunub - müəllimlərin diaqnostik qiymətləndirilməsi keçirilib\n20 şəhər və rayonda imtahan olacaq – Bu tarixdə\nNövbəti buraxılış (qəbul) imtahanları keçiriləcək.\n10 şəhər və rayonda qəbul imtahanı keçirilir\nBu gün DİM tərəfindən növbəti buraxılış (qəbul) imtahanları keçirilir\nBeş abituriyent imtahandan uzaqlaşdırılıb\nBildiyiniz kimi bu gün 15 şəhər və rayonda buraxılış (qəbul) imtahanları keçirilib


İranın Suriya sülh konfransına dəvət olunması mübahisələr yaradıb [Yenilənib]\nİran Suriyaya dair sülh danışıqlarına dəvət ediləndən sonra iştirakçılardan bəzilərinin buna məyus olmasının fonunda BMT baş katibi Ban Ki Mun təcili şəkildə öz variantlarını nəzərdən keçirir.\nBMT sözçüsü Martin Nesirki jurnalistlərə açıqlamasında bildirib ki, İran verdiyi vədlərə baxmayaraq məyusedici bəyanatla çıxış edərək Tehranın bu həftə İsveçrədə keçiriləcək sülh danışıqlarının şərtlərini qəbul etmədiyini bəyan edib.\nBəzi ABŞ rəsmiləri bu gün deyib ki, İran Suriyada keçid hökumətinə dair şərti tam dəstəkləməyənədək dəvət geri götürülməlidir.\nSuriyanın Qərbin dəstəklədiyi müxalifəti razılaşıb ki, İran Qrinviç saatı ilə 19:00-dək qoşunlarını və hərbi qruplaşmalarını Suriyadan çıxarmalıdır və yalnız bundan sonra BMT onlara dəvət göndərə bilər.\nCənab Ban Ki Mun İranı sülh konfransına dəvət edəndən sonra Suriya Milli Koalisiyasının danışıqlarda iştirak fikrindən daşına biləcəyini açıqlamışdı.\nBirləşmiş Millətlər Təşkilatı rəsmi olaraq İranı Suriya sülh danışıqlarında iştirak etmək üçün İsveçrəyə dəvət edib.\nBMT baş katibi Ban Ki Mun jurnalistlərə müsahibəsində bildirib ki, Suriya məsələsində İranın rolu əhəmiyyətlidir. İranın xarici işlər naziri Cavad Zərif baş katibi əmin edib ki, İran danışıqların baza prinsiplərini anlayır.\nİranın ən yaxın müttəfiqi olan Bəşar Əl-Əsədin müvəqqəti hökumətdən kənarda qalması nəzərdə tutulduğuna görə, İran uzun müddət 2012-ci il beynəlxalq sülh konfransının məramlarına qarşı çıxmışdı.\nSuriyanın əsas müxalifət qüvvəsi Suriya Milli Koalisiyası İranın danışıqlarda iştirakına qarşıdır və bildirib ki, cənab Ban Ki Mun İranın dəvətini geri götürməzsə müzakirələrə qatılmayacaq.\nCənab Ban Ki Mun həmçinin Suriyada vətandaş müharibəsini yaxından izləyən doqquz ölkəni danışıqlarda iştirak etmək üçün dəvət edib. O bildirib ki, onların iştirakı həmrəyliyi nümayiş etdirəcək.\nSuriyanın müttəfiqi Rusiya da İranın danışıqlarda rol almasını dəstəkləyir.\nSuriya rəsmiləri deyib ki, cənab Əsədın hakimiyyətdən getməsi müzakirə mövzusu ola bilməz. Təhlilçilərin çoxu danışıqların baş tutacağına inanmır. Ancaq onlar müzakirələrin humanitar yardımın ölkəyə girişini asanlaşdıracağını və sülhün Suriya vətandaşlarının həyatına yaxşı təsir edəcəyinə ümid edirlər.


Qəhrəman Azərbaycan ordusunun müdafiə savaşına girməsilə bağlı GADTB-nin bildirişi – GADTB\nSentyabr 28, 2020\t199 Baxış\nGADTB: Sevimli Azərbaycan Türk Milləti!\nYenə Ermeni terror dövlətinin işğalçı ordusu uzun vuran top və raketləri ilə dinc millətimizi hədəfə aldı. Terrorçu eməni ordusu sevil kənd və şəhərlərimizi atəş altınada tutaraq çox saylı söydaşımızı şəhid etmişdir. Ancaq, bu alçaq vur-qaç terror aktları Azərbaycan Ordusu tərəfindən geniş miqyaslı anti terror hücümla cavablanmışdır.\nƏldə edilən son bildirişlərə görə, qəhrəman Ordumuz bütün cəbhə istiqamətində irəliləməkdədir. Ermənistan terror dövlətinin də etirafına görə Azərbaycan ordusu Fizuli bölgəsinə girmiş, Xankəndində yerləşən erməni atış nöqtələrini məhv etmişdir. Savaş geniş alanda sürməkdədir.\nGüney Azərbaycan Demokratik Türk Birliyi (GADTB), başda Baş Komandanımızın və qəhrəman əskərlərimizin qutsal müdafiə savaşını tam dəstəkləyir. Rus, Fransa və özəlliklə düşmən Farsçı terror medialarının yalan, böhtan və əks xəbərlərini kəsinliklə qınayır.\nQoy Milli Ordumuz Türkiyəmizin qardaş dəstəyilə bütün Qarabağımızı və Rus,Fars, Erməni işğalında olan bütün torpaqılarımızı Türk düşmənləri əlində azad etsin.\nHər zaman olduğu kimi GADTB bütün gücü ilə Can Azərbaycan dövlətimizin yanında olduğunu bir daha elan edərək hər turlu fədakarlığa hazır olduğunu bildirir.\nŞəhidlərimizin qanı yerdə qalması!\nMəhv olsun Türk düşmənləri!\nYönətim Qurulu Başqanı Əjdər Təqizadə\nÖncəki Azərbaycan ordusu Murovun zirvəsini tam azad etdi\nSonrakı Rejimin yenicə zindana qaytardığı azərbaycanlı siyasi məhbus Səhənd Məali korona virus şübhəsilə məzuniyyətə buraxıldı


Mustafa Şentop: Türkiyə hər zaman Azərbaycanın yanındadır - miqyas.az\nMustafa Şentop: Türkiyə hər zaman Azərbaycanın yanındadır\nSİyasət 17:35 / 11.09.2020\nSentyabrın 11-də Milli Məclisin Sədri Sahibə Qafarovanın başçılığı ilə Azərbaycan parlament nümayəndə heyəti Türkiyəyə ilk rəsmi səfər çərçivəsində Ankaradakı Heydər Əliyev Parkında olub. Nümayəndə heyətimiz tərəfindən Azərbaycan xalqının ümummilli liderinin burada ucaldılan abidəsinin önünə əklil qoyulub və xatirəsi anılıb.\nBu barədə Miqyas.az-a Milli Məclisdən məlumat verilib.\nSonra deputatlarımız Türkiyə Respublikasının qurucusu Mustafa Kamal Atatürkün məzarını – "Anıtqəbri” ziyarət ediblər. Azərbaycan Milli Məclisinin Sədri Sahibə Qafarovanın adından "Anıtqəbri”n önünə əklil qoyulub. Parlamentin Spikeri Xatirə kitabına ürək sözlərini yazıb.\nHəmin gün Milli Məclisin Sədri Sahibə Qafarovanın başçılığı ilə parlament nümayəndə heyətinin Türkiyə Böyük Millət Məclisinin sədri Mustafa Şentopla görüşü olub.\nMilli Məclisin Sədri Sahibə Qafarovanı və nümayəndə heyətinin üzvlərini səmimi salamlayan Mustafa Şentop bildirib ki, Türkiyə və Azərbaycan qardaş ölkələrdir. Əsrlər boyu dərin tarixi dostluq və qardaşlıq kökləri ilə bağlı olan iki dövlət, tək millətdir. Azərbaycanın acısı bizim acımız, Azərbaycanın sevinci bizim sevincimizdir.\nErmənistan-Azərbaycan, Dağlıq Qarabağ münaqişəsinə toxunan Mustafa Şentop diqqətə çatdırıb ki, Ermənistan təkcə Azərbaycana deyil, bütün bölgəyə təhdiddir. Dövlət başçısı cənab Rəcəb Tayyib Ərdoğanın söylədiyi kimi, biz hər zaman Azərbaycanın yanındayıq və Azərbaycana istənilən mövzuda dəstək olmağa hazırıq. Bu baxımdan, Ermənistan-Azərbaycan, Dağlıq Qarabağ münaqişəsində Türkiyə hər zaman Azərbaycanın yanındadır.\nTBMM-in sədri qeyd edib ki, Azərbaycan Prezidentinin Yunanıstanın Azərbaycana yeni təyin olunmuş səfirinin etimadnaməsini qəbul edərkən söylədiyi sözlər 83 milyonluq Türkiyənin qəlbinə su səpdi. Mustafa Şentop Yunanıstanla bağlı məsələdə Türkiyəyə verdiyi dəstəyə görə Azərbaycan tərəfinə xüsusi təşəkkürünü çatdırıb.\nMilli Məclisin Sədri Sahibə Qafarova səmimi görüşə görə minnətdarlıq edərək parlamentin başçısı kimi ilk olaraq Türkiyəni ziyarət etməsindən məmnunluq duyduğunu ifadə edib. Bildirib ki, ölkələrimiz arasında gözəl bir ənənə formalaşmışdır – yüksək vəzifəli dövlət rəsmilərimiz vəzifələrinin icrasına başladıqdan sonra ilk rəsmi xarici səfərlərini qarşılıqlı şəkildə qardaş ölkəyə edirlər. Mən də bu gözəl ənənəyə sadiq qalaraq ilk xarici rəsmi səfərimi məhz dost ölkə Türkiyədən başladım. Bu, olduqca təqdirəlayiqdir və mən əminəm ki, iki qardaş ölkə arasında bu gözəl ənənə bundan sonra da yaşayacaq.\nSahibə Qafarova təəssüflə bildirib ki, koronavirus pandemiyası səbəbindən bu səfəri daha əvvəl həyata keçirmək mümkün olmadı. Sədr pandemiyaya qarşı aparılan çox təsirli mübarizə ilə bağlı qardaş Türkiyə Cümhuriyyətini təbrik edib.\nParlamentlərimizdə qarşılıqlı fəaliyyət göstərən dostluq qrupları vardır. Azərbaycan tərəfdən Əhliman Əmiraslanov, həm də Türkiyə tərəfdən Şamil bəy bu qruplara uğurla rəhbərlik edirlər. Şamil Ayrım Azərbaycan ilə Türkiyə arasında qardaşlıq münasibətlərinin inkişafı üçün göstərdiyi xidmətlərə görə Azərbaycan Prezidenti cənab İlham Əliyev tərəfindən "Dostluq” ordeninə layiq görülüb.\nSahibə Qafarova qeyd edib ki, parlament rəhbərləri ilə yanaşı, dostluq qruplarımız arasında da qarşılıqlı səfərlərin və görüşlərin artırılması olduqca mühümdür. Çünki dostluq qrupları arasında təmasların intensivləşməsi ölkələr arasında əlaqələrin daha da dərinləşdirilməsinə mühüm töhfə verir.\nXanım sədr vurğulayıb ki, bir millət iki dövlət olaraq tariximizdə də çox oxşarlıqlar var. Buna görə gələcəyimizi də gərək elə quraq ki, bunları qoruyub saxlayaq.\nMilli Məclisin Sədri Sahibə Qafarova qeyd edib ki, cənab Prezidentin Yunanıstanın Azərbaycana yeni təyin olunmuş səfirinin etimadnaməsini qəbul edərkən söylədiyi sözlər bütün Azərbaycanın mövqeyidir.\nSizin də qeyd etdiyiniz kimi, Azərbaycanla Türkiyə arasında çox sıx münasibətlər var. Bugünədək iki ölkə arasında 249 sənəd imzalanıb. Bu sənədlər təhsildən tutmuş enerji layihələrinə qədər müxtəlif sahələri əhatə edir. Bakı-Tbilisi-Qars dəmir yolu, TAP, TANAP layihələri təkcə bizim ölkələr üçün deyil, bütün bölgə üçün mühüm layihələrdir və bunu birlikdə həyata keçirməyimiz bizim birliyimizdən, qardaşlığımızdan və dostluğumuzdan xəbər verir. Hesab edirəm ki, biz bu münasibətləri daha da genişləndirməliyik.\nBu yazı: 149\toxunub


Kişilər üçün istədi çin milyonçu kimsəsiz qız - Teleqraf\nJohnny Du baş direktoru, internet-tanışlıq Tanoan (mənə lazım nəfər), başladı onun axtarışları ötən ay tapmaq üçün uyğun ərləri üçün bəzi ən qadınlar müasir Çin. Qadınlar arasında vardır real maqnatları, daşınmaz əmlak və istehsal maqnatları olan Sichuan əyalətində idi ki, heç tapmaq mümkün cənab hüququ baxmayaraq, ya bəlkə onların bankın qalıqları. Mən hesab edirəm ki, bu, birinci dəfə idi belə bir sxem xüsusi olaraq yalnız varlı qadınlar, cənab Dü dedi Deyli Teleqraf, bu həftə səfəri zamanı Şanxay, şəhərlərindən birində o tıklayarak potensial ərləri. Tanışlıq-bu, böyük biznes Çində, ölkədə sayılan ev milyon kimsəsiz insanlar. Bu ilin əvvəlində təsisçisi biri Çinin ən böyük dating sites x x bağlı yerli televiziya öz şirkət edir ki, illik gəliri bir milyon £ onun milyon qeydiyyatdan keçmiş istifadəçi. Lakin bədnam üçün ölkədə kəskin gender disbalansının olan pisləyib milyonlarla kişi bir-həyat, ən nigah agentliyi həyat sevgisi çin kişi. Hətta hökuməti görür kömək insanlara sevgi tapa bilərsiniz prioritet kimi. Ötən ay insanlar gündəlik qəzet xəbərdar edib ki, sosial harmoniya və sabitlik təhlükə altına düşə bilər, əgər milyonlarla kənd kişilər iqtidarında idi tərəfdaşlar tapmaq. Lakin Çin super-varlı qadınlar üzləşirlər, onların öz problemləri, deyib cənab Dü, heç də az əhəmiyyətli üçün vaxt tapmaq üçün axtarış potensial ərləri. Onlar çox məşğuldurlar, əlbəttə, çünki onlar çox vaxt görüşmək üçün ideal bir tarix. Onlar həmişə əhatəsində iş adamlarının və ya müştəri, buna görə də onlar çox rast gəlmək şansı yaxşı uşaqlar üçün onların yaxın ətrafı. Varlı kişi mütləq lazımdır həyat yoldaşı bu cür uğurlu, onları necə. Onlar istəyirlər ki, yaxşı həyat yoldaşı və yaxşı ana, lakin onlar mütləq istəyirlər uğurlu qadın, ona görə ki, onlar düşünürlər ki, o çox vaxt sərf biznes, amma ailə üçün. Eyni zamanda varlı qadınlar da yüksək səviyyədə seçilməsi, onların ərləri. Ona görə ki, onlar çox uğurludur, onlar da gözləyirlər ki, onların həyat yoldaşı olmalıdır, ən azı, bu cür uğurlu, onlar kimi. Rebecca Çen edən ən gənc əhalilərdən biridir Chengdu əsasında milyoner abunə olmaq üçün layihə, dedi ki, sosial normaları da çətin zəngin qadın axtaran, ideal kişi. Kişilər daha çox yüksək göstəricidir uğur axtarışında, sevgi və daha geniş seçim, çünki onlar seçmək kimsə daha aşağı sosial qruplar, — dedi, — Çen, onun ailə nəzarət edir mülkiyyət Chengdu və mehmanxana imperiyanın. Qadınlar üçün bu, demək olar ki, mümkün deyil, seçmək üçün aşağı ci onların ailə və dostları heç bir bəyənmisiniz olardı və onlar bir çox çətinliklərlə qarşılaşırlar. Cənab Dü ov ilə əməkdaşlıq xidməti tanışlıq Feng Qi Juan, iyun ayında başlanıb o zaman qəbul başladı online-ərizə ilə cəmi Çinin və dünyanın. Hələ ətrafında insanlar abunə, o cümlədən bir avstraliya və bir neçə iddiaçı, ABŞ və Kanada. Məzunlar britaniyanın məşhur britaniya universitetlərinin idi də tətbiq, — deyə o bildirib. İkinci mərhələ axtarış başlayacaq iyul, zaman təşkilatçılar başlayacaq CVS və yoxlama potensial ərləri sıra görüşlər mütəxəssislərlə əlaqələr və otellərdə, bütün Çin. Siyahısı kişilər dəvət olunacaq bağlı bütün xərcləri ilə səyahət Chengdu avqust, Çin istehsalı sevgililer gününə Ci, görüşlər üçün qadınlar bütün yaş arasında Rəqabət i. yer üçün cədvəldə qəddar olacaq. Ərizəçilər olmalıdır minimum təhsil səviyyəsi və ola eyni yaş və ya daha sevgi milyoner. Onlar axtarırlar pis bab, deyib cənab Dü olan və magistr dərəcəsi maşınqayırma ştatının universitetindən Minnesota, amma dedi ki, o, xoşbəxt evli, iki uşaq. Onlar axtarırlar ki uşaqlar üçün çox yetkin, anlaşma və mənim qayğıma çox qalırsan, yumor hissi yaxşı dad və bacaran həyat zövq və vicdanlı. Bir dad üçün Mahjong x ənənəvi çin qumar oynamaq X həmçinin bir arzu, deyə o əlavə edib. Mahjong-Çox məşhur forması, əyləncə əyalətində Sichuan və Chengdu.\nXanım Chen edən şəhərində anadan olub Xatırladaq ki, uzaq-Qərb Çində dedi ki, onun ideal kişi olmaq lazımdır ünsiyyətcil, səxavətli, enerjili və.\nO, həmçinin lazım pul\nO gərək müəyyən iqtisadi gücü ən azı bir milyon yuan aktivlərində, çünki bütün dostlarım var pul bir çox və ya daha və şəxsi zənginlik bir əks kompleks potensialının. Gərək o, yüksək mənəviyyata malik olasan və sağlam həyat tərzi. Namizədlər də hazır olmalıyıq hərəkət Chengdu, dinamik inkişaf edən, yaşadığım təxminən bir mil qərb Şanxay olan məşhurdur, onların yemək və aviasiya və. Kişi axtarır milyonçu, zəng etmək, onların öz, Chengdu, yaşayır, demək olar ki, milyon nəfər, bu, heç də pis bir yer üçün başlamaq. Region yaşadı başı iqtisadi artım sonra Pekin başladı getmək Qərbə can yaratmaq interyer Çin.\nÖtən il iqtisadiyyatımız\nfaizi isə şəhər kimi yeni qlobal mərkəz əsr, ticarət və əyləncə kompleksi ki, ümumi rəyə görə, olacaq, dünyanın ən böyük bağımsız binası açılacaq, daha sonra bu il. Bildirilir kompleksi aralıq dənizi üslubunda olacaq iki lüks otel nömrələri, isti bulaqlar, dəniz park və öz süni çimərlik. Zəngin-siyahısı tərtib Şanxay lüks naşir, Çinin zəngin insanlar yaşayır Sichuan əyalətində isə yaşamaq onun paytaxtı Chengdu. Sichuan province var və ən çox sayda insanların arasında Çin zəngindir. Sonra iqtisadi islahatlar Çin bir çox insanlar Sichuan əyalətində oldu, çox zəngin, həm kişilər, həm də qadınlar, cənab Dü göstərib. Həmçinin, Sichuan qızlar üçün məşhurdur, gözəl və ağıllı, və ağıllı\n← Çin mədəniyyəti, - bu görüş valideynləri ilə qızlar həmişə bir siqnaldır ki, münasibətlər ciddi. Video Tanışlıq\nBi-bi-si - kapital - niyə milyonlarla çinli kişilər qalıram bir →


Azərbaycanın bütün səhiyyə müəssisələrində “Diridoğulmanın beynəlxalq meyarları”nın tətbiqinə başlanıb\n11:07 2 Yanvar 2015\n[ 02 Yanvar 2015 11:04 ]\nBakı. Könül Kamilqızı – APA. 2015-ci il yanvarın 1-dən Azərbaycanın bütün səhiyyə müəssisələrində Dünya Səhiyyə Təşkilatının tövsiyə etdiyi “Diridoğulmanın beynəlxalq meyarları”nın tətbiqinə başlanıb. APA-nın xəbərinə görə, yeni meyarlar Nazirlər Kabinetinin “Diridoğulmanın beynəlxalq meyarları”nın tətbiq edilməsi haqqında qərarda öz əksini tapıb. Səhiyyə Nazirliyinin təklifini nəzərə alaraq Nazirlər Kabineti qərara alıb ki, tabeliyindən və mülkiyyət formasından asılı olmayaraq Azərbaycanın bütün səhiyyə müəssisələrində 2015-ci il yanvarın 1-dən Ümumdünya Səhiyyə Təşkilatının tövsiyə etdiyi "Diridoğulmanın beynəlxalq meyarları" tətbiq edilsin.\nAzərbaycanda mövcud olan əvvəlki meyarlara görə, hamiləliyin 28-ci həftəsindən tez doğulan körpələr “uşaq” adlandırılmırdı, onlara “gecikmiş düşük” deyilirdi. Əvvəlki meyarlara görə, hamiləliyin 28-ci həftəsində doğulan, çəkisi 1 kq-dan çox olan və həyat əlamətləri görünən körpələr "diridoğulmuş uşaq” hesab edilirdi. Yeni meyarlar əsasında isə bu müddət 28 deyil, 22 həftə müəyyən edilib. Artıq hamiləliyin 22-ci həftəsindən tez olmayaraq doğulan körpənin bədən çəkisi 500 qramdan çoxdursa və onda hər hansı həyat əlaməti - ürək döyüntüsü, nəfəs alma, yaxud əzələlərin hərəkəti müşahidə edilirsə, o, diridoğulmuş uşaq sayılır və tibb işçiləri tərəfindən ona lazımi yardım göstərilir.\nQeyd edək ki, vaxtından əvvəl doğuşların tezliyi inkişaf etmiş ölkələrdə 6-12 faiz arasında dəyişir. İnkişaf etməkdə olan ölkələrdə isə bu rəqəm daha böyükdür. Vaxtından əvvəl doğuşların təxminən 40 faizi hamiləliyin 34-cü həftəsinə qədər, 20 faizi isə 32-ci həftəsinə qədər baş verir. Neonatal itkilərin 65 faizinin, uşaq yaşlarında nevroloji pozğunluqların 50 faizinin səbəbi vaxtından əvvəl doğuşlardır. Vaxtından əvvəl baş verən doğuşların 80 faizi özbaşına baş verən doğuşlardır. Hamiləliyin 32-ci həftəsinə qədər olan doğuşlar (bütün doğuşların 2 faizi) neonatal xəstəliklərin və neonatal ölümlərin əsas səbəblərindən sayılır.\nAzərbaycanın bütün səhiyyə müəssisələrində Diridoğulmanın beynəlxalq meyarlarının tətbiqinə başlanıb\n17 Dekabr 2017 18:09


Pərvin "sevgilisi"nin fotosunu yaydı: " O mənim..." - FOTO - xanimlar ucun qadin xeberleri\nTanınmış azərbaycanlı aktrisa Pərvin Abıyevanın "Fitness Model" Fövqi Əfəndi ilə gizli eşq yaşadığı barədə xəbərə Pərvin gülərək reaksiya verib.\nGoldNews.az xəbər verir ki, Abıyeva "Fitness Modellə" fotosunu paylaşaraq açıqlama verib.\n"Ay Fövqi əfəndi, biz sevgili imişik, mənim niyə xəbərim yoxdur?Adam belə şeyləri xəbər edər də. Ay camaat, Fövqi mənim məşqçimdir. Özü də güclü məşqçi. Başın bəlalıdır ay Fövqi… Kimlə məşq, fotosessiya etdirirsən, adını çıxarırlar. Dünən bu xəbərə bolluca güldük".\nXəbərlər Baxılıb: 2673 Tarix: 23 sentyabr 2017\nRƏZALƏT! Hər kəs bu azərbaycanlı qadından danışır\nAzərbaycanlı qadınları Türkiyə və Dubaya apararaq, orada cinsi istismara məruz qoyan qadın həbs edilib. xəbər verir ki, Daxili İşlər Nazirliyinin İnsan Alverinə qarşı Mübarizə Baş İdarəsinin əməkdaşlarının əməliyyat-axtarı\nEmin Ağalarov qəzəbləndi: Mənim və atamın adının bu siyahıya salınması AXMAQLIQDIR\n"Crocus Group" şirkətinin vitse-prezidenti Emin Ağalarov onun və atası Araz Ağalarovun adının Amerikanın "Rusiya təhqiqatna dəstək komitəsi" adlı ictimai təşkilatının siyahısına (Morqan Frimanın siyahısı\nsonxeber.az geyim şəkilləri kosmetik vasiteler yay kolleksiyasi ev dekorasiyası pəhriz diet qripdə nə etməli pustenin faydalari kosmetika arıqlamağın sirri limon maskasi


Tarix: 27-04-2020, 13:26 Oxunma sayı: 347 Bölmə: Cəmiyyət\nXeberle.com xəbər verir ki, ƏƏSMN -nin mətbuat katibi Fazil Talıbov real tv yə müsahibə verərək bildirib ki, 190 manatlıq ödəniş ilə bağlı artıq müraciətlərin qəbulu başa çatdı.\n''İkinci ödənişi almaq üçün qeydiyyata ehtiyac yoxdur. ƏƏSMN hər bir müraciəti diqqəli bir şəkildə araşdırır.Bir dəfəlik ödəmənin birinci dəfə almış şəxslər barəsində artıq məlumatlar var. Bir dəfəlik ödəməyə haqqı çatan hər bir şəxsə növbəti ay da ödəniş ediləcək.''\nFazil Talıbov əlavə etdi ki, bununla belə, aztəminatlı işsiz şəxslərlə bağlı bir çox istiqamətlərdə sosial dəstək tədbirləri davam edir:\nTarix: 27-03-2017, 11:58 Oxunma sayı: 651 Bölmə: Cəmiyyət\nAzərbaycandan Ümrə ziyarətinə gedən 60 nəfərlik qrup Vətənə qayıdıb.\nTarix: 19-11-2018, 19:57 Oxunma sayı: 998 Bölmə: Şou-biznes\nATV-də yayımlanan "Dəb mənəm" proqramının iştirakçılardan olan Aysunun efirə yarıçılpaq çıxması\nPrezident 5 general və 2 prokuroru işdən qovdu\nTarix: 3-05-2018, 22:26 Oxunma sayı: 2 105 Bölmə: Dünya\nPrezident Daxili İşlər Nazirliyinin 5 rayon üzrə rəhbərini və iki prokuroru işdən azad edib.\nSumqayıtlı rəqqasənin yeni promo klipi yayılıb - VİDEO\nTarix: 8-07-2016, 10:15 Oxunma sayı: 2 523 Bölmə: Funksiyalar / Video\nSumqayıtlı gənc, hind rəqslərinin istedadlı ifaçısı Afaq Şikarovanın yeni klipi sosial şəbəkələrdə\nTarix: 13-11-2019, 10:20 Oxunma sayı: 398 Bölmə: Elm və İKT\n"Facebook” onlayn ödəmə xidmətini işə saldı\nTarix: 19-10-2020, 11:39 Oxunma sayı: 520 Bölmə: İqtisadiyyat\nÖtən həftə ərzində (12-16 oktyabr) dünya bazarında "Azeri Light" (CIF) markalı neftin 1 barelinin


Sağlam qidalanma, Zülal, Karbohidrat, Yağ haqqında hərşey\nSağlam qidalanma, Zülal, Karbohidrat, Yağ haqqında hərşey.\n1 759 dəfə oxundu\nSağlam qidalanmanı insanlar ən başda çəki atmağa daha sonra isə xəstəliklərdən sonrakı çox sərt dietalara aid edirlər. Əslində isə sağlam qidalanma (düzgün qidalanma) minimum bədənə ziyan verməyən maksimum isə bizə faydalı olan qidalanma növüdür.\nBaxmayaraq ki sağlam qidalanma çəki atmaq üçün və ya hərhansı başqa bir məqsədə çatmaq üçün çox effektivdir. Mənim fikrimcə isə hər insanın qidalanması sağlam qidalanma tərzində olmalıdır. Mən öz qidalanmamda əməl etdiyim sağlam qidalanma punktlarını qeyd etmək istəyirəm.\nİnsan orqanizmi həyatı boyu əsas qida nutrientleri olan zülal, kabohidrat, yağlar, su, qida lifləri, vitaminlərsiz və mineralsız normal yaşamını davam etdirə bilməz. Orqanlarımızın normal çalışması üçün bu qida elementlərini biz qəbul etməliyik.\nZülal bədənimizin əsas qurucu elementidir. Bədənimizdə demək olar ki, bütün strukturlar zülal amino turşularından ibarətdir. Məsələn orqanlarımız, sümüklərimiz, əzələlərimiz, qanımızın tərkibi və sair bura daxildir.\nZülalı qəbul etdiyimiz zaman mədəmiz onu amino turşularına parçalayır daha sonra isə bağırsaqlarımız onları qanımıza sovurur. Və budur həyat başlayır!\nGündəlik fəaliyyəti zəif olan insanların gündəlik zülal norması hər kiloqrama 1 -1.2 qr düşür. Yəni 80 kiloqramlıq bir kişinin gündəlik zülal norması 80-100 qr, 60 kq çəkidə olan qadının isə 50-60 qr arası olmalıdır.\nGündəlik aktiv idmanla məşğul insanların ortalama zülal norması hər kiloqrama 1.2-1.6 qram düşür. Burada isə 80 kiloqramlıq idmanla məşğul olan bir kişinin gündəlik zülal norması 110-130 qr, 60 kq çəkidə olan qadının isə 70-90 qr arası olmalıdır.\nZülallı yeməklərin qəbulunu gün ərzində bir neçə hissəyə bölmək lazımdır, gündəlik zülal normasının hamısını bir oturuşa yemək düzgün deyil.\nKarbohidratlar bədənimizin əsas enerji mənbəyidir. Karbohidratları daha doğru desək qlükozanı bədən əsas enerji mənbəyi kimi istifadə edir. Karbohidratlar ancaq bitki mənşəli məhsullarda olur. (əslində heyvan mənşəlilərdə də olur karbohidrat - qlikogen ama insan bədəni onu həzm etməyə malik deyil)\nƏn sadə dildə yazsam karbohidratlar 2 yerə bölünür: Sadə (tez həll olunan) və çətin (yavaş həll olunan)\nSadə və çətin karbohidratlar öz strukturlarına görə adlandırılır. Sadə və ya çətin olmaqları həzmi və qana qarışma sürətinə görədir. Bu fəaliyyətlərin adı başqa bir deyişlə qlikemik indeks adlanır.\nQlikemik indeks karbohidratın qandakı şəkər səviyəsinə təsir etməsi deməkdir (şəkərin qana qarışma prosesinin sürəti). Karbohidratdakı qlikemik indeks nə qədər yüksəkdirsə qandakı şəkər səviyyəsi bir o qədər sürətlə yüksəlir. Karbohidratdakı qlikemik indeks nə qədər yüksəkdirsə o qədər bizim üçün zərərlidir. Şəkər qanda yüksəlib enerjiyə çevrilmir tam tərsi artıq şəkər yağ depolanmasına səbəb olur. Bu zaman qanımızda şəkər çox yüksəlməsin deyə bədənimiz qoruma reaksiyası verir ona görə də hər dəfə şəkərli məhsullar istifadə etdiyinizdə bu ağlınızda olsun.\nİndi isə daha sadə dildə izah etməyə çalışacağam. Bədənimizin normal işləməsi üçün karbohidrat yeməyimiz şərtdir. Sadə karbohidrat istifadə etdiyimiz zaman bədənimiz sürətlə həzm edir və o şəkər (qlükoza) sürətlə qanımıza qarışır (15-30 dq). Qanda artıq şəkər olduğuna görə bədən onları yağ hüceyrələrinə yönəldir (yağ depolayır). Sürətli həzm olunduqlarına görə sadə karbohidratlar qısa müddətlik toxluq və şəkər verir. Çətin karbohidratlar isə yavaş həzm olunur və təbii olaraq qanda şəkəri daha gec və daha keyfiyyətli təmin edir. Ona görə də toxluq və lazım olan şəkəri daha uzun müddətlik verirlər. Şəkərin qana yavaş-yavaş və uzunmüddətli qarışması qanda şəkərin artmamasına kömək edir. Bu halda isə şəkər çox yüksəlmədiyinə görə enerjiyə xərclənməyə vaxtı olur və yağa çevrilmir. Belə deyə bilərik ki, çətin (yavaş həll olunan) karbohidratlar bizə lazım olan karbohidratlardır.\nHər iki karbohidratın vacib (çətin karbohidrat) və zərərli (asan karbohidrat) tərəflərindən danışdıq. Bəs karbohidrati biz nə qədər yeməliyik?\nZülal və yağlar əsas qurucu eleməntlər olduqlarına görə onların günlük normasını demək çox asandır. Amma karbohidrat təmiz enerji mənbəyi olduğuna görə burada hər şey o qədər asan deyil. Yəni hər insanın gündəlik enerjisini istifadəsi fərqlidir. Ona görə mənim məsləhətim zülal və yağ normasını hesablayıb karbohidratı isə günlük aktivliyinizə görə tənzimləməkdir.\nMəsələn: Əgər bir insan çəki atmaq istəyir və aşağı karbohidratla (çörəksiz, şirniyyatsız, meyvəsiz, şəkərsiz) diyet etmək istəyirsə o zaman günlük karbohidratı hər bir kq çəkisinə görə 1 qr endirə bilər. Və tam tərsi əgər aktiv idmanla məşgul olub çəki yığmaq istəyirsə karbohidratı hər bir kq çəkisinə görə 6-8 qr arası istifadə edə bilər.\nYağlar da zülallar kimi əsas qurucu eleməntlərdəndir. Əsasən də cinsi hormonların təməlidir. Yağın artığı isə bədəndə yağ deposuna çevrilir. Yağın artığını bədənimiz gələcək üçün ehtiyata çevirir. Zülal və karbohidratlardan fərqli olaraq yağı gün ərzində neçə dəfə və hansı porsiyalarda yeməyimizin elə böyük fərqi yoxdur. Əsas gün ərzində qəbul etdiyimiz yağların ümumi miqdarı və doymuş və doymamış balansıdır. Nəzərə alsaq ki, bədənimizə daha çox heyvan mənşəli zülallar lazımdır və hər heyvan mənşəli zülallarda doymuş yağlar var. Əsas odur ki, minimal yağ normasını alım deyə düşünməyin!\nHeyvan mənşəli (toyuq, dana, mal) zülallar seçirsinizsə o sizə onsuz da lazım olan minimal doymuş yağ normasını verir. Uzun sözün qısası demək istəyirəm ki, məqsədiniz çəki atmaqdırsa doymuş yağ yeməyi düşünməyin sadəcə az yağlı heyvan mənşəli züllaları seçin (toyuq, file, dana, mal)\nGünlük su qəbulu haqqında\nSu bədən üçün ən vaciblərdəndir. Orqanizmamızın 55%-70% sudan ibarətdir.\nAmma yaşla əlaqədar olaraq su faizi bədəndə getdikcə aşağı düşür. Çox vacibdir ki, su normamızı gün ərzində yavaş-yavaş içək çünki bədən suyu fərqli proseslərə gün ərzində istifadə edir. Bu o deməkdir ki, bədənimiz hər gördüyü prosesə su ayırır. Belə ki, bir xanımın ortalama su norması 2-2.5 litrdisə onu gün ərzində qəbul etməlidir.\nBədən üçün su qəbul normaları\nAktivliyi az olan insanların hər bir kq çəkilərinə 28-31 ml su payı düşür. Aktivliyi çox olan insanlarda isə bu rəqəm hər bir kiloqram başına 35-40 ml suya qədər çata bilər\nKalori konkret orqanizmanın enerji istifadəsinə görə hesablanmalıdır.\nMəsələn: 1.70 cm boy, 90 kq çəkili idmanla məşğul olan bir kişi çəki atmaq üçün təxmini 1400-1800 kkal qəbul etməlidir. Yenə eyni parametrlərə malik olan bir kişi gün ərzində idmanla məşğul olmursa təxmini 1200-1500 kkal qəbul edə bilər. Amma yenə də bu rəqəmlər individualdır.\nNəticə: Sağlam (düzgün) qidalanma - kalorinin, qlikemik indeksin, suyun gün ərzində individual olaraq düzgün bölünməsi - zülal, karbohidrat, yağın rasionumuzdakı balansı deməkdir.\nÜmidvaram paylaşdığım bloqdan nəticələr çıxararaq siz də günlük qida rasionunuzu balanslı bölə biləcəksiniz. Əgər edə bilmirsinizsə bunun üçün professional dəstək almanız məsləhətlidir. Bunun üçün mənə müraciət edə və SAĞLAM YAŞAMAĞA başlaya bilərsiniz!


1 otaq, yeni tikili ev alqi satqisi #24630 *\nElanın tarixi: 11 Dekabr 2017\nХырдалан не доезжая Эр-Рияд\n1 комнатная 47 кв.м. в новостройке "Олимп" МТК\n1 otaqli yeni tikili bnada.\nXirdalan er-riyada catmamis, Olimp MTK.\n3-cu mertebe 47 kv.m.\nÜnvan:Xırdalan, Mehdi Hiseyn 19\nXırdalan şeheri AAAF Park yaşayış kompleksinde Yaşayışa Tam hazır Ceyranbatan gölüne panoraması olan 11-mertebeli binanın 10-cu mertebesinde ümumi sahesi 60 kv m olan 2-otaqlı temirsiz menzil satılır. Kompleksde rahat yaşamaq üçün her bir şerait var...\nXırdalan şeheri AAAF Park yaşayış kompleksinde Yaşayışa Tam hazır 10-mertebeli binanın 9-cu mertebesinde ümumi sahesi 70 kv m olan 2-otaqlı temirsiz menzil satılır. Kompleksde rahat yaşamaq üçün her bir şerait var ve burdan menzil alanlara 50% endiri...\nXırdalan şeheri AAAF Park yaşayış kompleksinde Yaşamaqa tam hazır 14- mertebeli binanın 11-ci mertebesinde ümumi sahesi 55 kv m olan 1-otaqlı (2-otaqda etmek olar) temirsiz menzil satılır. Kompleksde rahat yaşamaq üçün her bir şerait var. Elave temir...\n2 otaq, yeni tikili ev alqi satqisi 29 м²\nAAAF park yaşayış kompleksində tikilməkdə olan 17 mərtəbəli binada yerləşən mənzilimi təcili satıram. Mənzil təhvil veriləndə su, işıq, qaz və lazım olan bütün infrastrukturla təmin olunacaq. Müxtəlif kvm-lərdə mənzillərim də var. AAAF Parda mənzil ...\nXırdalan şeheri AAAF Park yaşayış kompleksine mexsus Tam yaşayışlı 7-mertebeli binanın 4-cü mertebesinde ümumi sahesi 50 kv m olan 2-otaqlı (1-den 2-otaqa çevrilme) temirli menzil satılı. Menzilin temirine bahalı materiallardan istifade olunub,isti p...\n2 otaq, yeni tikili ev alqi satqisi 89.1 м²\nXırdalan şeheri AAAF Park yaşayış kompleksinde Tam yaşayışlı 7-mertebeli binanın 6-cı mertebesinde ümumi sahesi 89.1 kv m olan 2-otaqlı temirsiz menzil satılır. Kompleksde lisey,uşaq baxçası,saqlamlıq merkezi,marketler,aptekler ve bir sıra iaşe obyek...\nXırdalan şeherinde Tam yaşayışa hazır 4-mertebeli binanın 3-ci mertebesinde ümumi sahesi 47.5 kv m olan 2-otaqlı menzil satılır. Menzilde bir çox işler santexnik,şkatur,döşeme işleri görülüb.Menzil 33900 azn-e satılır,cuzi endirim ola biler. Qazı,su...\n33 900 AZN *\nXırdalan şeheri AAAF Park yaşayış kompleksinde Tam yaşayışlı 7-mertebeli binanın 2-ci mertebesinde ümumi sahesi 70 kv m olan olan 2-otaqlı temirsiz menzil satılır.Kompleksde lisey,uşaq baxçası,Saqlamlıq merkezi,marketler,aptekler ve bir sıra iaşe oby...


Ümumi məlumat - Mingəçevir Şəhər Təhsil İdarəsi\nMingəçevir şəhər Təhsil Şöbəsi (ŞTŞ) 1956-cı ildə Şəhər Xalq Maarif Şöbəsi kimi yaradılmışdır. Şöbəyə Quliyev Cümşüd İsfəndiyar oğıu rəhbərlik etmişdir. O zaman Mingəçevirdə 1№li Azərbaycan orta məktəbi, 3№li rus orta məktəbi, 2 və 4№li 7 illik məktəblər, Azərbaycan və rus fəhlə gənclər məktəbləri fəaliyyət göstərirdilər. 1992-ci ildən isə Mingəçevir şəhər Təhsil Şöbəsi adlandırılmışdır.\nBu gün Mingəçevir ŞTŞ səlahiyyətində 19 tam orta məktəb və 2 lisey olmaqla 21 ümumtəhsil məktəbi və 7 məktəbdənkənar tərbiyə müəssisəsi fəaliyyət göstərir. ŞTŞ ümumtəhsil məktəblərində 13576 şagird təhsil alır, 1472 nəfər pedaqoji və 458 nəfət texniki işçi çalışır Pedaqoji işçilərdənmüəllimin 1238 nəfəri ali, 234 nəfəri orta ixtisas təhsillidir.\nŞəhərin 4 (3, 14, 10, 18) məktəbində təlim 2 dildə ( azərbaycan və rus), 17 məktəbdə isə 1 dildə (Azərbaycan) aparılır. Bu məktəblərdə 2 xarici dil (ingilis və rus) tədris olunur.\nŞəhər məktəblərindən 16-si beşgünlük, 5 məktəb isə 6 günlük iş növbəsi ilə işləyir. Bir növbəli məktəblərin sayı 15, iki növbəli məktəblərin sayı 6-dır.


asanradio asanradio.az - Daxili İşlər Nazirliyi vətəndaşlara müraciət edib\nDaxili İşlər Nazirliyi (DİN) vətəndaşlara müraciət edib. DİN-in mətbuat xidmətindən ASAN Radioya verilən məlumata görə, son vaxtlar mülki-hüquqi öhdəliklərin icrasından yayınan borclu şəxs kimi axtarışda, habelə sərhəd keçməyə məhdudiyyət siyahılarında adlarının olub-olmaması barədə məlumatları əldə etmək üçün vətəndaşlardan Nazirliyə müraciətlər daxil olmaqdadır.\n“Yeri gəlmişkən, qeyd edilən İnteraktiv pəncərədə iki variantda axtarış aparmaq mümkündür. Birinci variantda soyad, ad, ata adı və doğum tarixini qeyd etməklə, digər variantda isə şəxsiyyət vəsiqəsinin seriyasını, nömrəsini və şəxsin doğum tarixini göstərmək lazımdır. Daxil etdiyi məlumatın düzgünlüyünə əmin olması üçün vətəndaşlara hər iki variantda axtarış aparmaları tövsiyə olunur. Əgər şəxs axtarışdadırsa, qırmızı rəngdə “Diqqət, siz borclu kimi axtarışdasınız!” cümləsi ekrana çıxır və həmin şəxs barəsində məlumatlar, o cümlədən axtarışı ilə bağlı hansı polis orqanına müraciət etməsi göstərilir. Vətəndaş borcunu müvafiq qaydada ödədikdən sonra onun barəsindəki məhdudiyyət aradan qaldırılır. Şəxs axtarışda deyilsə, o zaman ekranın aşağı hissəsində yaşıl rəngdə “Axtardığınız parametrlərə uyğun borclu barədə məlumat tapılmamışdır” cümləsi yazılır. Bu isə sorğu edilən şəxsin borclu kimi axtarışda olmadığının göstəricisidir”, - deyə məlumatda qeyd olunub.\n3-cü mikrorayon dairəsi və "Memar Əcəmi" metrostansiyası yaxınlığında nəqliyyat şəraiti yaxşılaşdırılır\nNazir C.Naxçıvanski adına Hərbi Liseydə aparılan təmir-tikinti işlərinin gedişini yoxlayıb\nNazir əlillərlə görüşdü\n“Bu il 700 bal toplayanlar rekord sayda olub”\nSalyanda pambıqçılığın inkişafına dair respublika müşavirəsi keçirilib\nNazir 185 məzunu qızıl medalla təltif etdi


Yeganə çıxış yolu\n"Niyə ABŞ İranın Azərbaycanla bağlı bəyanatına susur?"- Keçmiş xarici işlər naziri Tofiq Zülfüqarov\nYaxud koronavirusa yoluxmamağın ən sadə üsulu\nFakt faktlığında qalır, mayın əvvəlindən həyata keçirilən yumşalma tədbirləri bir çox ölkələrdə olduğu kimi Azərbaycanda da xəstələyin yayılma sürətinin artmasına səbəb oldu. Bununla bağlı fərqli fikirlərin, yanaşmaların olması təbiidir. Amma nəzərə almaq lazımdır ki, COVİD-19 virusunun bütün dünyanı təhlükə qarşısında qoya biləcəyinin proqnozlaşdırılması mümkün olmadığı kimi, ona qarşı mübarizə üsullarının, yaxud yoluxmanın qarşısının alınması üçün həyata keçirilən tədbirlərin istisnasız olaraq effektiv nəticə verəcəyinin də zəmanət altına alınması real deyil. Virus da, yaratdığı təhlükə də, ona qarşı həyata keçirilən tədbirlər də yenidir. Qərarlar virusun yayılma dinamikasına adekvat olaraq verilir. Proses təkcə vətəndaşların həyatlarına və sağlamlıqlarına yarana biləcək təhlükəni önləmək üçün həyata keçirilən tədbirlərlə yekunlaşmır. COVİD-19 həyatın bütün sahələrinə öz təsirini göstərib, bu səbəbdən də dövlətin qarşısında duran təxirəsalınmaz vəzifələrin sayı kifayət qədər çoxdur və iqtisadi tənəzzülün qarşısının alınmasından sosial problemlərin həllinədək bütün istiqamətləri əhatə edir.\nMəhz bu baxımdan, hazırda bir çox ölkələr yenidən sərt karantin rejimin tətbiqinə başlayırlar.\nÖlkəmizdəki durum isə göz qabağındadır. İyun ayının ortalarından başlayaraq COVİD-19 virusunun ölkə ərazisində sürətlə yayılmağa başladığını, gündəlik təsdiq edilmiş halların sayının 500-ü ötdüyünü hər kəs bilir.\nDoğrudur, iyunun 21-dən etibarən tətbiq edilmiş ciddi karantin rejimi nəticəsində gündəlik yoluxma hallarının sayında müəyyən qədər sabitləşmə təmin edilib. Amma bu ölkəmizdəki epidemioloji vəziyyəti qənaətbəxş hesab etməyə əsas vermir. Çünki gündəlik yeni yoluxan xəstələrin sayı sağalanların sayından çoxdur və bu da öz növbəsində təcili tibbi yardımın operativliyinə mənfi təsir göstərir, səhiyyə müəssisələrinin işini bir qədər də ağırlaşdırır və təbii ki, prosesin nəzarətdə saxlanılması üçün sərf olunan maliyyə resurslarının, çəkilən zəhmətin miqyasını daha da artırır.\nHazırda tətbiq edilmiş ciddi karantin rejimi nəticəsində şəhər üzrə mobilliyin, hərəkət dinamikasının və ictimai nəqliyyatdən istifadənin nisbətən aşağı düşməsi müşahidə edilir. Proses belə davam edərsə və karantin rejiminin qaydalarına daha ciddi şəkildə əməl olunarsa, növbəti günlərdə vəziyyətin nisbətən yaxşılaşması və müsbət dinamikanın əldə olunması mümkündür.\nAmma bu prosesi sürətləndirmək, qarşıya cıxa biləcək bütün çağırışları öncədən ən incə detallarına kimi proqnozlaşdırmaq mümkün deyil. Üzləşdiyimiz vəziyyət kifayət qədər mürəkkəbdir və təəssüf ki, bütün dünyada olduğu kimi, Azərbaycanda da bu problemin qısa müddətli, asan həlli yolu yoxdur.\nBu baxımdan, mövcud vəziyyəti olduğu kimi qəbil etməli və həyatımızı buna uyğun bir şəkildə davam etdirməli, özümüzü, doğmalarımızı və bütövlükdə xalqımızı bu bəladan qorumaq üçün maksimum məsuliyyət, səbr, təmkin, dözüm nümayiş etdirməliyik.\nPandemiya dövrü isə bir neçə həftə ilə yekunlaşmayacaq. Bunu heç kim arzulamır. Karantin rejiminin sərtləşdirilməsi, bir sıra sahələrdə fəaliyyət məhdudiyyətinin tətbiqi ilk növbədə dövlətin marağında deyil. Çünki nəticədə dövlətin gəlirləri azalır, sosial öhdəlikləri isə, əksinə, artır. İndiki halda davranış və həyat tərzimizi yaranmış vəziyyətə uyğunlaşdırmaqdan başqa çıxış yolumuz yoxdur. Bütün fərziyyələri, ehtimalları bir kənara qoymaq, hadisələrin gedişatından tələsik nəticə çıxarmamaq, soyuqqanlı davranmaq, qaydalara maksimum əməl etmək, əməl etməyənlərə isə vəziyyətin nə dərəcədə təhlükəli olduğunu başa salmaq lazımdır.\nYoluxma hallarının təhlili göstərir ki, insanlar əsasən iş yerlərində, ailə daxilində, ictimai nəqliyyatda, kütləvi yerlərdə virusa yoluxurlar.\nİş yerlərində ümumi istifadə yerləri (mətbəx, sanitar qovşaqlar, görüş otaqları) və qoruyucu vasitələrdən istifadə etməmək (məsələn, maska taxmamaq, məsafə gözləməmək) yoluxmaya əsas səbəb olan amillərdəndir. Bütün bunların aradan qaldırılması üçün, əslində nə ciddi maliyyə vəsaiti, nə də xüsusi məhdudiyyət tədbirləri tələb olunmur. Sadəcə hər zamankından daha diqqətli və məsuliyyətli olmaq lazımdır. İnsan sosial varlıqdır, o bəzən ünsiyyətə təbii təlabatlarından daha çox ehtiyac duyur. Amma müasir kommunikasiya texnologiyaları məsafədən ünsiyyət üçün bütün imkanları yaradır. Bunun üçün otaqları gəzməyə, birlikdə çay içməyə, yaxud nahar etməyə ehtiyac yoxdur. Vəziyyəti başa düşmək və doğru qiymətləndirmək lazımdır. Heç bir ünsiyyət, heç bir təmas bizim üçün doğmalarımızın, yaxınlarımızın həyatından önəmli deyil və olmamalıdır da...\nYoluxma hallarının artmasına səbəb olan başqa bir amil isə xəstəliyin ilkin simptomları olan şəxsin tibbi xidmətə müraciət etmək əvəzinə öz adi həyatını davam etdirməsi, bəzi hallarda özünü müalicə etməyə çalışmasıdır. Bəzi insanlar virusa yoluxduqlarını qəbul etməkdən və ətrafdakıları bu barədə məlumatlandırmaqdan çəkinirlər. Başa düşmək lazımdır ki, bütün simptomların olduğu halda virusa yoluxduğunuzu qəbul etməməyiniz, özünüz üçün müxtəlif bəhanələr uydurmağınız CİVİD-19-un sizin, doğmalarınızın və təmasda olduğunuz hər kəsin ölümcül təhlükə ilə qarşı-qarşıya qalacağı reallığını dəyişmir. Həm də unutmaq lazım deyil ki, COVİD-19 dəri-zöhrəvi xəstəlik deyil, ağır fəsadlara yol açan kəskin respirator infeksiyadır. Yəni yoluxduğunuz zaman utanmağa ehtiyac yoxdur. Əksinə, təmasda olduğunuz hər kəsi bu barədə müxtəlif kommunikasiya vasitələrindən istifadə etməklə məlumatlandırmalı, yeni yoluxma hallarının baş verməməsi üçün maksimum səy göstərməlisiniz.\nTəhlükəsizlik qaydalarını kobud şəkildə pozmaq, virusa yoluxmuş qohumları, qonşuları ziyarət etmək, yas mərasimlərində iştirak qətiyyən yolverilməzdir. Əks halda sizin başqalarının dərdinə şərik olmaq niyyətiniz, nəticə etibarilə doğmalarınızı, yaxınlarınızı və heç vaxt tanımadığınız insanları daha böyük dərdə düçar edə bilər.\nƏziz həmvətənlər, qəbul edək ki, indi qaydalara istisnasız olaraq əməl etməkdən başqa seçim yoxdur. Mövcud pozuntuların miqyasını azaltmaq və karantin rejimi dövründə daha təsirli nəticələr əldə etmək üçün iş yerlərində əməkdaşların sayının azaldılması, növbəli və məsafəli iş rejiminin tətbiqi zəruridir.\nVətəndaşlar xüsusi zərurət olmadıqda ictimai nəqliyyatdan istifadə etməməlidirlər.\nVirusa qalib gəlməyin yeganə yolu məsuliyyətli davranmaq, karantin qaydalarına riayət etməkdir.\nHazırda mövcud olan epidemioloji vəziyyət mövcud karantin tədbirlərinin uzadılmasını tələb edir.\nİctimai yerlərdə (ictimai nəqliyyat, supermarketlərin girişi və s.) müştərilərin hərarətinin ölçülməsi prosedurlarına və tibbi maskadan istifadəyə nəzarət daha da gücləndirilməlidir.\nArtıq koronavirusun mövcud olub-olmadığı müzakirə mövzusu deyil, çünki hər birimizin qohumları, yaxınları, qonşuları arasında yoluxma halları kifayət qədərdir.\nBiz nə qədər həmrəy olub həm özümüz, həm də ətrafda olan insanlar, yaxınlarımız tərəfindən sadə qaydalara əməl etməyi təmin edə bilsək, bir o qədər tez bu vəziyyətdən çıxa biləcəyik və həyat öz adi, bizim isə arzuladığımız axarına qayıdacaq.\nBiz nə qədər pozuntulara qarşı barışmaz olsaq, ətrafımızdakı insanların biganəliyinə qarşı mübarizlik nümayiş etdirsək, bir o qədər də tez və yaxşı nəticə əldə etməyə müvəffəq ola bilərik. Bütün bunlar isə şüar deyil, mövcud vəziyyətdən yeganə çıxış yoludur!\n29 İyun 2020 19:41 1 659\n17 Oktyabr 2021 12:50 182\n17 Oktyabr 2021 12:48 238\n“Azərbaycan dövlətinin ali məqsədi öz vətəndaşlarının sosial rifahını yaxşılaşdırmaqdır\n16 Oktyabr 2021 18:08 483\n16 Oktyabr 2021 18:04 427\n16 Oktyabr 2021 18:02 413\n16 Oktyabr 2021 17:57 413\n16 Oktyabr 2021 17:56 420\n16 Oktyabr 2021 15:26 462\n16 Oktyabr 2021 14:31 420\n16 Oktyabr 2021 13:42 371\n16 Oktyabr 2021 13:40 371\n16 Oktyabr 2021 13:34 189\nErmənistanda COVİD-19-a yoluxanların sayı 281 991 nəfərə çatıb\nPrezidentin köməkçisi: “Keçən il bu gün Ermənistan Gəncəyə yenidən ballistik raketlər atdı”\nGürcüstanda son sutkada koronavirusdan 28 nəfər vəfat edib\nUkraynada son sutkada COVİD-19-dan 219 nəfər ölüb\nABŞ-da Hallouin şənliyi zamanı naməlum şəxs kütləni güllələyib, yaralılar var\n16 Oktyabr 18:08 483\n16 Oktyabr 18:06 441\n16 Oktyabr 18:05 434\n16 Oktyabr 18:04 427\n16 Oktyabr 18:02 413\n16 Oktyabr 18:01 427\n16 Oktyabr 18:00 413\n16 Oktyabr 17:57 413\n16 Oktyabr 17:56 420\n16 Oktyabr 17:46 490\n16 Oktyabr 15:32 434\n16 Oktyabr 15:26 462\n16 Oktyabr 15:19 833\n16 Oktyabr 14:37 434\n16 Oktyabr 14:36 448\n16 Oktyabr 14:31 420


contact_phone (077) 526-81-09\nBinəqədi rayonu,8-ci mikrorayon.Ev alqı satqısı.\nTəcili satılır! Obyektə yararlı 3 otaqlı mənzil.9 mərtəbəli binanın 1-ci mərtəbəsi.Ümumi sahəsi təxminən 80 m2.Qarşısında əlavə artırmaq üçün eni 6 metr olan (20 m2.a yaxın) torpaq sahəsi var.Mənzil yaxşı təmirlidir.Mətbəx mebeli yeni yığılıb.Kombi istilik sistemi var.Su,qaz,işıq daimidir.Mənzildə nəmişlik,rütubət yoxdur.\n9-cu mikrorayon,Sonalar Sonası şadlıq sarayına yaxın,65,61 nömrəli marşrutların son dayanacağı.17 mərtəbəli binanın 4-cü mərtəbəsində 2 otaqdan 3 otaqlıya düzəldilmiş mənzil satılır.Ümumi sahəsi:92 m2.Əla təmirlidir.Təmirdən sonra yaşayış olmayıb.Mərkəzi istiliyi,qazı,suyu,işığı,2 sürətli lifti,yeraltı qarajı və s.Çıxarışı var.\n3 otaqlı 122 m² 10/12 Mərtəbə\nYasamal rayonu,Yeni Yasamal qəsəbəsi,Vital klinikaya və Albalı uşaq baxçasına yaxın,12 mərtəbəli yeni tikilinin 10-cu mərtəbəsində 3 otaqlı mənzil.Ümumi sahəsi:122 kv.m.yaxşı təmirlidir.Kombi istilik sistemi var,su,qaz,işıq daimidir.Mənzildə yaşayış yoxdur.Alqı satqıdan sonra qısa vaxtda mənzil alıcıya təhvil verilir.\n20 yanvar metrosuna yaxın,Melissa Park yaşayış kompleksində,17 mərtəbəli binanın 7-ci mərtəbəsində əla təmirli 3 otaqlı mənzil satılır.Təmirdən sonra mənzildə yaşayış olmayıb.Binanın tikintisində yüksək keyfiyyətli tikinti materiallarından istifadə olunub.Bina istiyə və soyuğa davamlı materialla üzlənib.Binada mərkəzi istilik sistemi mövcuddur.Mənzillər isti soyuq su ilə müntəzəm təmin olunur.Çıxarışı var.\nGənclik.Tonqal restoranına yaxın,5 mərtəbəli daş binanın 2-ci mərtəbəsində 3 otaqlı mənzil satılır.Mənzilin sahəsi əlavə artırmaqla böyüdülüb.Artırılmış sahə sənəddə qeyd olunub.Mənzil əla təmirlidir,yelçəkəndir.\n3 otaqlı 137 m² 7/17 Mərtəbə\n7-ci mikrorayon,Versal şadlıq sarayına yaxın,yeni tikilidə 3 otaqlı mənzil satılır.17 mərtəbəli binanın 7-ci mərtəbəsi.Təmirsiz.Yelçəkən.Üç eyvan.İki sürətli lift.Yeraltı qaraj və s.Sayğacların pulu ödənilib.Yaxın günlərdə qaz veriləcək.Təmirə icazə verilir.\nTəcili satılır! 3-cü mikrorayon,M.Əcəmi metro st.-na yaxın,17 mərtəbəli binanın 12-ci mərtəbəsində 3 otaqlı mənzil.Sahəsi:130 m2.Təmirsiz.Suvaqlı.Yelçəkən.Qaz.Çıxarış.\n7-ci mikrorayon,Versal şadlıq sarayına yaxın,yeni tikilidə 3 otaqlı mənzil satılır.17 mərtəbəli binanın 14-cü mərtəbəsi.Təmirsiz.Yelçəkən.Üç eyvan.İki sürətli lift.Yeraltı qaraj və s.Yaxın vaxtlarda qaz verilməsi gözlənilir.Təmirə icazə verilir.\n8-ci mikrorayon,Ə.Naxçıvani küçəsi,Makromarta yaxın,9 mərtəbəli binanın 4-cü mərtəbəsində 3 otaqlı mənzil satılır.Orta ev,yelçəkəndir.Təmirsizdir.Mənzildə yaşayış yoxdur.Alqı satqıdan sonra açarlar təhvil verilir.\n8-ci mikrorayon,Ə.Naxçıvani küçəsi,Tərgül ticarət mərkəzinə yaxın,9 mərtəbəli binanın 4-cü mərtəbəsində 2 otaqlı mənzil satılır.Yaxşı təmirlidir.Orta blokda yerləşir.Su daimidir.Alqı satqıdan sonra mənzil qısa vaxt ərzində təhvil verilir.\nElit ticarət mərkəzinin arxası,17 mərtəbəli binanın 13-cü mərtəbəsində 3 otaqlı mənzil satılır.Sahəsi:133 m2.Əla təmirli.Yığılma mətbəx mebeli.Parket döşəmə.Daimi qaz,su,işıq.Sürətli Sigma liftlər.İkimərtəbəli yeraltı qaraj.Böyük həyət və s.\n5 otaqlı 125 m² 7/9 Mərtəbə\n8-ci mikrorayon,Tennis Akademiyasına və Azadlıq metro st.-na yaxın,9 mərtəbəli "leninqrad" layihəli binanın 7-ci mərtəbəsində 5 otaqdan 4 otaqlıya düzəldilmiş mənzil satılır.Mənzil orta təmirlidir.Mətbəx mebeli,parket döşəməsi,daimi suyu,qazı,işığı var.Mənzil orta blokda yerləşir,yelçəkəndir.\nElit ticarət mərkəzinin arxası,yeni tikilidə 3 otaqlı mənzil satılır.17 mərtəbəli binanın 8-ci mərtəbəsi.Əla təmirli.Ayrı otaqlar.Yığılma mətbəx mebeli.Kombi istilik sistemi.Daimi su,qaz,işıq.Liftlər Sigma.Böyük həyət.İkimərtəbəli yeraltı qaraj.Yaxınlıqda məktəb,ticarət mərkəzi,market,bazar,avtobus dayanacağı və s.\nMasazır qəsəbəsi,duzlu gölə yaxın,12 mərtəbəli binanın 4-cü mərtəbəsində 3 otaqlı mənzil satılır.Sahəsi:106 m2.-dir.Santexnik,elektrik işləri görülüb.Dəhliz,h/t və mətbəxdə döşəməaltı istilik xətləri çəkilib.Liftlər qoyulub.Qiymətdə razılaşmaq olar.\n8-ci mikrorayon,Röya şadlıq sarayına yaxın,9 mərtəbəli binanın 5-ci mərtəbəsində orta təmirli 3 otaqlı mənzil satılır.Mənzil yelçəkəndir.Binada su daimidir.Blokda təzə lift qoyulub.\n3 otaqlı 152 m² 4/17 Mərtəbə\nTəcili satılır! 8-ci mikrorayon,Monte Kristo şadlıq sarayının arxası,18 mərtəbəli binanın 16-cı mərtəbəsində 3 otaqlı təmirsiz mənzil.Sahəsi:152 m2.Binada lift qoyulub.Təmirə icazə verilir.\nTəcili satılır! 7-ci mikrorayon,Versal şadlıq sarayına və Dərnəgül metrosuna yaxın,17 mərtəbəli binanın 12-ci mərtəbəsində 2 otaqlı mənzil.Suvaqlı.Təmirə hazır.Qaz,su,işıq daimi.Mətbəx və zaldan eyvana çıxış.Şəhərə mənzərə.Orta blok.Sürətli Toshiba liftləri.İkimərtəbəli yeraltı qaraj və s.\nTəcili satılır! Statistika komitəsinin arxasında,Mədəniyyət və İncəsənət Uni.-nə yaxın 3 mərtəbəli daş binanın 2-ci mərtəbəsində 3 otaqlı mənzil.Zalı böyütmək üçün yanaşı otağın arakəsməsi ləğv edilərək zala birləşdirilib.Bərpa etmək mümkündür.Orta təmirlidir.Su,qaz,işıq daimidir.Hal hazırda mənzildə yaşayış yoxdur.Alqı satqıdan sonra mənzil təhvil verilir.\n9-cu mikrorayon,Sona şadlıq sarayına yaxın,17 mərtəbəli binanın 7-ci mərtəbəsində 3 otaqlı mənzil təcili satılır.Sahəsi:112 m2.Yaxşı təmirlidir.Otaqlar işıqlıdır.Qaz,su,işıq daimidir.Mənzildə yaşayış yoxdur.Alqı satqıdan sonra qısa vaxtda təhvil verilir.Qiymətdə razılaşmaq olar.\n1 otaqlı 67 m² 10/17 Mərtəbə\n9-cu mikrorayon,Favorit marketə yaxın,17 mərtəbəli binanın 10-cu mərtəbəsində 1 otaqlı təmirsiz mənzil satılır.Binada qaz,su,işıq daimidir.Yaxınlıqda məktəb,baxça,klinika,market və müxtəlif ticarət obyektləri var.Qiymətdə razılaşmaq olar.\n8-ci mikrorayon,Tennis Akademiyasına yaxın,17 mərtəbəli binanın 5-ci mərtəbəsində 2 otaqdan 3 otaqlıya düzəldilmiş mənzil satılır.Sahəsi:96 m2.Yaxşı təmirlidir.Binaya qaz verilib.Mənzildə yaşayış yoxdur.Alqı satqıdan sonra qısa vaxt ərzində təhvil verilir.\n8-ci mikrorayon mərkəzi,C.Xəndan küçəsi.9 mərtəbəli binanın 9-cu mərtəbəsində 3 otaqlı mənzil təcili satılır.Orta blokda yerləşir,yelçəkəndir.Mətbəx və h/t əla təmirli,otaqlar orta təmirlidir.Su daimidir.Binanın ətrafı yaşıllıqdır.\n3 otaqlı 171 m² 6/16 Mərtəbə\nŞəhərin mərkəzində,Nizami metro st.-na yaxın,16 mərtəbəli binanın 6-cı mərtəbəsində 3 otaqlı mənzil satılır.Sahəsi:171 m2.Təmirsizdir.Binaya qaz verilib.Mərkəzi havalandırma (isti,soyuq) sisteminə qoşulmaq imkanı var.\n8-ci mikrorayon,Qazis restoranın qarşı tərəfində obyekt tikmək üçün 2.4 sot torpaq sahəsi satılır.Ölçüsü:eni 8 metr,uzunluğu 30 metr.Yola baxan hissəsi 30 metrdir.Alıcının adına çıxarış verilir.\n3 otaqlı 133 m² 5/17 Mərtəbə\nElit ticarət mərkəzinin arxası,yeni tikilidə 3 otaqlı mənzil təcili satılır.17 mərtəbəli binanın 5-ci mərtəbəsi.Sahəsi:133 m2.Zal:48 m2.Əla təmirli.Yelçəkən.Ayrı otaqlar.Yığılma mətbəx mebeli.Döşəmə parket.Kombi istilik sistemi.Daimi su,qaz,işıq.Liftlər Sigma.Böyük həyət.İkimərtəbəli yeraltı qaraj və s.Mənzildə yaşayış yoxdur.Alqı satqıdan sonra qısa vaxtda təhvil verilir.\n8-ci mikrorayon,Azadlıq metro st.-na yaxın,9 mərtəbəli binanın 3-cü mərtəbəsində 2 otaqlı mənzil satılır.Mənzil yaxşı təmirlidir.Su,qaz,işıq daimidir.Yaxınlıqda məktəb,baxça,bank,klinika,market və müxtəlif ticarət obyektləri var.\nBinəqədi rayonu,Ə.Naxçıvani küçəsi,Elit ticarət mərkəzinə yaxın,17 mərtəbəli yeni tikilinin 12-ci mərtəbəsində 2 otaqdan 3 otaqlıya düzəldilmiş mənzil satılır.Mənzil yelçəkəndir,əla təmirlidir.Təmirdən sonra yaşayış olmayıb.Binada qaz,su,işıq daimidir.Sürətli Sigma liftləri,ikimərtəbəli yeralti qarajı var.Sənəd müqavilə.Qiymətdə razılaşmaq olar.\nBinəqədi rayonu,Ə.Naxçıvani küçəsi,Elitin tic.mərkəzinin arxası,17 mərtəbəli yeni tikilinin 10 -cu mərtəbəsində 3 otaqlı mənzil satılır.Sahəsi 111 kv.m.Əla təmirlidir.Təmirdən sonra yaşayış olmayıb.Qaz,su,işıq daimidir.\nA.Sultanova heykəlinə yaxın,Ə.Naxçıvani küçəsi,Elit ticarət mərkəzinin arxası,yeni tikilidə 3 otaqlı mənzil təcili satılır.17 mərtəbəli binanın 5-ci mərtəbəsi.Orta blok.Sahəsi:133 m2.Zal:48 m2.Əla təmirli.Təmirdən sonra yaşayış olmayıb.Yelçəkən.Ayrı otaqlar.Yığılma mətbəx mebeli.Döşəmə parket.Kombi istilik sistemi.Daimi su,qaz,işıq.Liftlər Sigma.Böyük həyət.İkimərtəbəli yeraltı qaraj və s.Alqı satqıdan sonra mənzil təhvil verilir.


Bakı İrəvana yenə vaxt verəcəkmi? - TƏHLİL » Atatv.az\nBaşqa yandan, Azərbaycan tərəfi, özəlliklə prezident İlham Əliyev dəfələrlə bəyan edib ki, Qarabağ savaşı bitməyib. Müharibənin yalnız birinci fazası başa çatıb. Bu xüsusda işğalçı tərəf unudur ki, uzun illər ərzində sülh anlaşmasına gətirməyən atəşkəs bir gün mütləq müharibəyə çevriləcək. Təəssüf ki, İrəvan rəsmilərinin davranışları, verdikləri absurd bəyanatlar, beynəlxalq hüquqa daban-dabana zidd olan təxribatçı və pozucu mövqeyi məhz buna - savaş variantına xidmət edir.\nBununla belə, rəsmi Bakı hələ də konfliktin dinc yolla, yeni qanlar tökülmədən həllinə, İrəvanın, nəhayət, sağlam məntiqlə məsələyə yanaşacağına ümidini tam itirməyib. Lakin təəssüflər olsun ki, bu yöndə gözləntilər ilbəil zəifləməkdə, adekvat olaraq, yeni müharibə riski artmaqdadır. ATƏT-in Minsk Qrupunun üç həmsədr dövlətinin - Rusiya, ABŞ və Fransanın işğalçı ölkəyə münasibətdə loyallığı, bəzən hətta altdan-altdan onu himayə eləməsi münaqişənin ədalətli həllini uzadır. Təxminən üç on illik ərzində atəşkəsin böyük sülhə çevrilməməsinin ikinci mühüm səbəbi də elə budur - vasitəçi dövlətlərin “ikili standart” siyasəti, təcavüzkarın başını “tumarlaması”.\nMəsələ də ondadır ki, danışıqların nəticəsizliyini görən Azərbaycan haqlı olaraq, öz döyüş potensialını, hərbi qüdrətini durmadan artırır. O sırada yerli hərbi-sənaye kompleksimiz uğurla inkişaf etdirilir - hansı uğurları ki, xarici hərbi ekspertlər də vaxtaşırı vurğulayırlar.\nBu sözləri prezident İlham Əliyev ötən həftə Rusiyanın nüfuzlu “Natsionalnaya oborona” (“Milli müdafiə”) jurnalının may buraxılışına müsahibəsində deyib. Dövlət başçısı “Global Firepower-2019"un hesabatına görə, dünyanın ən güclü ordularının reytinqində Azərbaycanın 52-ci yerdə olduğunu xatırladaraq bildirib: ”Xüsusi qeyd etmək istəyirəm ki, 2006-cı ildə bizdə Müdafiə Sənayesi Nazirliyi yaradılıb. Son illərdə 20-dən çox hərbi zavod fəaliyyətə başlayıb. Bu zavodlarda 2000-dən çox adda hərbi təyinatlı məhsullar istehsal edilir, ordumuz həmin məhsullarla təchiz olunur. Eyni zamanda, biz hərbi məhsulları ixrac edirik".\nErməni general sonra narahatlığını daha açıq ifadə edərək deyib: “Ermənistanın dövlət sisteminin və cəmiyyətin sayıqlığı azaltması müəyyən təhlükələr yaradır. Bizim dövlətimiz üçün təhlükəsizlik problemi hələ uzun müddət prioritet olacaq. Bu - faktdır və biz onu reallıq kimi qəbul etməliyik”.\n“İndilikdə baş nazir qarşısında pandemiya fonunda qəliz dövrünü yaşayan ölkə iqtisadiyyatı ilə nə etməli sualı durur. Qafqaz regionunda koronavirusun vurduğu zərbə baxımından Ermənistan ən ağır durumdadır. Üstəlik, xeyli əvvəl ölkədə həyat səviyyəsini yaxşılaşdırmaq barədə vədlər vermişdi”, - deyə o əlavə edib.\n“Artıq dəqiq demək olar ki, Nikol Paşinyanın marionet rejiminin süqutuna çox az qalıb: xalqın qəzəbi onu ”Soros yuvasının cücələri" ilə birlikdə yıxacaq". Bu sözləri isə Axar.az-a rusiyalı politoloq, PolitRUS ekspert-analitik şəbəkəsinin təsisçisi və rəhbəri Vitali Arkov deyib.\n“Ümid edək ki, Paşinyanı əvəz edəcək yeni rəhbərlik ölkəni fəlakətdən xilas etməyə, beynəlxalq vəziyyəti sağlam qiymətləndirməyə qadir olacaq və anlayacaq ki, daha öncə öz üzərinə götürdüyü öhdəlikləri yerinə yetirmək və Qarabağ probleminin mərhələli şəkildə həllinə başlamaq onun da xeyirinədir. Yəni ilk növbədə işğal altındakı Azərbaycan rayonları tam olaraq Bakının nəzarətinə verilməlidir və yalnız bundan sonra İrəvan Dağlıq Qarabağın gələcəyi barədə mümkün müzakirəyə ümid edə bilər”, - deyə ekspert qeyd edib.\nO əlavə edib ki, Bakı Ermənistanda uzun illərdir millətə yalan və uydurma təbliğat aparıldığını və beyinlərin yuyulduğunu yaxşı anlayır: “Ona görə də bilir ki, Ermənistandakı istənilən hakimiyyət üçün cəmiyyətin fikrini dəyişmək və onu konstruktiv mövqeyə gətirmək asan deyil. Bu səbəbə Bakı İrəvana vaxt da verə bilər. Azərbaycan Türkiyə ilə birlikdə blokada rejiminin yumşaldılması ehtimalını müzakirə etməyə hazırdır - lakin əlbəttə ki, İrəvanın işğal olunmuş rayonlarla bağlı öz öhdəliklərini yerinə yetirməsindən sonra”.\nYəni hərb (fəlakət), yoxsa sülh (dirçəliş) seçimini məhz işğalçı tərəf etməlidir... //musavat.com//\nİrəvana “qırmızı vərəqə” - Bakı məkrli oyunu necə pozdu...


Azərbaycan 3G rabitə xidmətlərinin göstərilməsi ilə bağlı lisenziyaların verilməsi üzrə müsabiqə elan edəcək- nazir\nTelekommunikasiya 14 Noyabr 2007 19:04 (UTC+04:00)\nQazaxıstan, Astana / Trend , müxbir K.Konırova/ Azərbaycanda 2008-ci ilin birinci rübündə ölkə ərazisində üçüncü nəsil (3G) rabitə xidmətlərinin göstərilməsi ilə bağlı lisenziyaların verilməsi üzrə müsabiqə elan ediləcək. Bu barədə rabitə sahəsində Regional Əməkdaşlıqla bağlı iclaslarda iştirak etmək məqsədilə Astanada səfərdə olan Azərbaycanın rabitə və informasiya texnologiyları naziri Əli Abbasov Trend in xüsusi müxbirinə müsahibəsində bildirib.\nƏvvəllər ölkənin hər üç GSM-operatoru (Azercell Telecom, Azerfon və Bakcell) bu xidmətlərin göstərilməsində maraqlı olduğunu bildirib.\nNazirin sözlərinə görə, hər üç operator üçün tezliklərin hazırlanması ilə bağlı işlər aparılır. "Problem ondan ibarətdir ki, bu texnologiyaya qədər bütün tezliklər digər məqsədlər üçün ayrılıb və indi bu tezliklər qaydaya salınır" - deyə Abbasov bildirib.\nHökumətin proqnozlarına görə, 2008-ci ildə Azərbaycanda mobil rabitə abunəçilərinin sayı 5,2 mln.-a çatacaq. Bu rəqəm 2009-cu ildə 5,9 mln., 2010-cu ildə 6,2 mln., 2011-cu ildə isə, 6,8 mln. -dək arta bilər.\nHazırda Azərbaycanda mobil rabitə istifadəçilərinin sayı 4 mln.-dan çoxdur. Beləliklə, hər iki nəfərdən birinə mobil telefon düşür. Ölkədə 3 GSM operatoru fəaliyyət göstərir. Bazarda ən böyük paya 2,8 mln. abunəçiyə malik olan "Azercell Telecom" BM, ikinci böyük paya "Bakcell" (700 mindən çox) və müvafiq olaraq, "Azərfon" BM malikdir (100 min nəfər).\n3 G standartı Beynəlxalq Elektron Rabitəsi Birliyi tərəfindən işlənib hazırlanıb. 3 G- "üçüncü nəsil" İnternet şəbəkəsi xidmətlərinə yüksəksürətli mobil çıxışı, radiorabitə texnologiyasını birləşdirən xidmətlər toplusudur.\nDünyada iki 3G standartı mövcuddur: UMTS ( və ya W-CDMA) və CDMA2000. UMTS ,əsasən, Avropada, CDMA2000 isə, Asiya və ABŞ-da yayılıb.


"Dağlıq Qarabağ münaqişəsinin həllinin yalnız bir yolu var"\n07:11 24 Yanvar 2021\n14:29 08.10.2018 Qısa URL\nQriqori Karasin: "Bu mövqe Rusiya Federasiyasının Xarici Siyasət Konsepsiyasında əksini tapıb"\nBAKI, 8 oktyabr — Sputnik. "Dağlıq Qarabağ münaqişəsinin həlli üzrə real olan yalnız bir perspektiv var: Münaqişə. yalnız danışıqlar vasitəsilə və yolu ilə nizamlanmadır".\nSputnik Azərbaycan xəbər verir ki, bunu Rusiya xarici işlər nazirinin müavini Qriqori Karasin "İzvestiya" qəzetinə müsahibəsində, "Ermənistandakı yeni rəhbərlik dövründə Dağlıq Qarabağ münaqişəsinin həlli istiqamətində hansı perspektivlər açılır?" sualını cavablandırarkən deyib.\nOnun sözlərinə görə, Rusiya Dağlıq Qarabağ münaqişəsinin sülh yolu ilə nizamlanması istiqamətində ATƏT-in Minsk Qrupunun digər həmsədr ölkələri — Fransa və ABŞ ilə sıx əməkdaşlığa davam edir.\nRusiya XİN rəsmisi vurğulayıb ki, onun ölkəsi sülh razılaşmalarının hazırlanmasında münaqişə tərəflərinə yardım etmək üçün əlindən gələn hər şeyi etməyə səy göstərir: "Belə mövqeyimiz dəyişməz olaraq qalır. Bu, Rusiya Federasiyasının Xarici Siyasət Konsepsiyasında əksini tapıb və Vladimir Putinin hər iki ölkənin liderləri ilə son görüşlərində bir daha təsdiqlənib".\nQriqori Karasin, Dağlıq Qarabağ münaqişəsi, Rusiya, sülh, danışıq, həll


Möhtəkirlik » 3w.LeGenD.Az | Əfsanə olmaq istəyən bizimlədi... | Eurovision 2013, Geyimler, sac duzumleri, mentiq, aforizmler, animasiyalar, sekiller, avatarlar, menali sozler, maraqli, dadli tortlar, mp3, video\nMöhtəkirlik (Möhtəkirlik – camaatın çox ehtiyacı olduğu məhsulu,\nya malı baha qiymətə satmaq məqsədi ilə toplayıb saxlamaq)\n1680. Allahın Peyğəmbəri (s): «Xəyanətkarlardan başqa heç kəs möhtəkirlik etməz.» (Kənzul-Ummal, hədis 9738)\n1681. Allahın Peyğəmbəri (s): «Günahkardan başqa kimsə möhtəkirliyə əl atmaz.» (Kənzul-Ummal, hədis 9723)\n1682. İmam Əli (ə): «Möhtəkirlik məhrumiyyətə səbəb olar.» (Ğürərul-Hikəm, hədis 256)\n1683. İmam Əli (ə): «Möhtəkirlik yaramaz adamların xasiyyətidir.» (Ğürərul-Hikəm, hədis 607)\n1684. İmam Əli (ə): «Möhtəkirlik alçaqlıqdır.» (Ğürərul-Hikəm, hədis 112)\n1685. İmam Əli (ə): «Möhtəkirlik əziyyət miniyidir.» (əl-Kafi, c.8, səh.19, hədis4)\n1686. İmam Əli (ə): «Möhtəkirlik üçün özünü əziyyətə atmaq səfehlərin xislətlərindəndir.» (əl-Kafi, c.8, səh.19, hədis4)\n1687. İmam Əlinin (ə) Malik Əştəri Misirə vali təyin etdiyi fərmanından: «Bütün bunlarla yanaşı bil ki, onların çoxu- tacirlər və sənətkarlar- alverdə həddindən artıq amansızdırlar və xoşagəlməz xəsislikləri var. Onlar daha çox xeyir götürmək məqsədilə möhtəkirlik edər və onlara öz istədikləri kimi baha qiymət qoyarlar. Bu da xalq kütləsi üçün zərərli, rəhbərlər üçünsə eyb və rüsvayçılıqdır. Buna görə, möhtəkirliyin qarşısını al, çünki Allahın Rəsulu (s) onu qadağan etmişdir.» (Nəhcül-Baləğə, məktub 53)\n1688. İmam Əli (ə): «Xalqa ziyan gətirən və qiymətləri qaldıran hər hansı möhtəkirlikdə xeyir-bərəkət yoxdur.» (Müstədrəkul-Vəsail, c.103, səh.274, hədis 15337)\n1689. İmam Sadiq (ə): «Allah-taala (buğda...) dənənin neməti ilə öz bəndələrinə yaxşılıq etdi və biti onun bəlasına çevirdi. Əgər belə olmasaydı, başçılar onu da qızıl-gümüş kimi toplayardılar.» (Biharul-Ənvar, c.103, səh.87, hədis3)\n1690. Allahın Peyğəmbəri (s): «Möhtəkir Allahın rəhmətindən uzaqdır.» (Biharul-Ənvar, c.62, səh. 292)\n1691. Allahın Peyğəmbəri (s): «Bizim bazarda möhtəkirliyə əl atan, Allahın kitabını inkar edən kimidir.» (Kənzul-Ummal, hədis 9717)\n1692. Allahın Peyğəmbəri (s): « Möhtəkir necə də pis bəndədir! Əgər Allah-taala qiymətləri aşağı salarsa o, qəmlənər və əgər qiymətləri qaldırarsa şadlanar.» (Kənzul-Ummal, hədis 9715)\n1693. Allahın Peyğəmbəri (s): «Möhtəkirlərlə adam öldürənlər Cəhənnəmdə bir cərgədə və bir dərəcədədirlər.» (Kənzul-Ummal, hədis 9739)\n1694. Allahın Peyğəmbəri (s): «Hər kəs qida məhsulunu bahalaşma ümidi ilə qırx gün saxlasa Allahdan bezar olmuşdur və Allah da ondan bezardır.» (Biharul-Ənvar, c.2, səh. 292)\n1695. Allahın Peyğəmbəri (s): «Hər kəs qida məhsulunu alıb müsəlmanlara baha qiymətə satmaq üçün qırx gün saxlasa və qırx gündən sonra satıb onun bütün gəlirini sədəqə versə də, onun günahının kəffarəsi olmayacaq.» (Əmali-Tusi, səh.676 , hədis 1427)\n1696. İmam Əli (ə): «Möhtəkir öz nemətindən məhrumdur.» (Ğürərul-Hikəm, hədis 465)\n1697. İmam Əli (ə): «Xəsis möhtəkir eləsi üçün (varisə) yığır ki, ona təşəkkür etməyəcək və eləsinə (axirətdə Allaha tərəf) doğru gedir ki, onun üzrünü qəbul etməyəcək.» (Ğurərul-Hikəm, hədis 1842)\n12 sentyabr 2011 10:07\n12 sentyabr 2011 09:19\nAllah razi olsun. Twkler deyerli yaziya gore\nAllah razi olsun ....tewekkurler........\n12 sentyabr 2011 00:22\nallah razi olsun twk emeye gore\n12 sentyabr 2011 00:12\nDüzü, bu sözün tərcüməsini bilmirdim. Amma yaxşı ki, xəbəri oxuyub məlumatlandım. Demək olar ki, cari zamanda möhtəkərlik baş alıb gedir. ALLAH bizi belə insanlardan olmaqdan qorusun. AMİN!\n11 sentyabr 2011 23:38\n«Xalqa ziyan gətirən və qiymətləri qaldıran hər hansı möhtəkirlikdə xeyir-bərəkət yoxdur.»\ndeyerli xeber ucun cox sag olun Allah razi olsun\n11 sentyabr 2011 23:20\nALLAH RAZI OLSUN BACI !!!


Selekant (Coelacanth) mükəmməl bir canlı olaraq dənizlərdə üzür\n« “Radikal”, darvinizmi müdafiə etmək səylərinə artıq son verməlidir\nYer üzündəki ahəngi nizamsızlıq olaraq göstərməyə çalışma yanılması »\nTəkamülçülərin aralıq-keçid forması olduğunu iddia etdikləri Selekant (Coelacanth) mükəmməl bir canlı olaraq dənizlərdə üzür\nTəkamülçülərin nəsli kəsilmiş bir aralıq-keçid canlısı olaraq ortaya atdıqları, amma indiki vaxtda hələ də yaşayan dib balığı olduğu aydın olan Selekant (Coelacanth) kimi canlıların fosilləri, təkamül nəzəriyyəsinin dəyişiklik ssenarisini təkzib edən çox təəccüblü bir təsvir yaradır.\nFosil qeydlərinə görə 410 milyon il əvvələ aid olan Selekant (Coelacanth), təkamülçülər tərəfindən, balıqlar ilə amfibiyalar arasında çox güclü bir aralıq forma dəlili hesab edilirdi. 70 milyon il əvvəl fosil qeydlərindən sirli bir şəkildə silinmiş və o dövrdə nəslinin kəsildiyinə inanılmışdı. Lakin vəziyyət fərqli idi. Birincisi 1938-cü ildə Cənub Afrikada, ikincisi 1952-ci ildə Madaqaskarın şimal-qərbindəki Komor adalarında və digəri isə 1998-ci ildə İndoneziyanın Sulavesi adasında olmaqla 200-dən çox Selekant (Coelacanth) okeanlarda canlı şəkildə tutuldu. Ələ keçərilən ilk Selekant (Coelacanth) qarşısında təəccübünü açıqca ifadə edən təkamülçü paleontoloq J.L.B. Smith, “Yolda dinozavra rast gəlsəydim, bundan çox təəccüblənməzdim” –deyirdi. (Jean-Jacques Hublin, The Hamlyn Encyclopædia of Prehistoric Animals, New York: The Hamlyn Publishing Group Ltd., 1984, səh. 120)\nSelekantın (Coelacanth) canlı nümunələrinin tapılması ilə bu canlı haqqındakı iddiaların yalandan başqa bir şey olmadığı da ortaya çıxmış oldu. Həm də təkamülçülər bu canlını həmişə dayaz sularda yaşayan və sudan çıxmağa hazırlaşan bir sürünən namizədi olaraq tanıtmışdılar. Halbuki, Selekantın (Coelacanth) əslində okeanın ən dərin sularında yaşayan və 180 m dərinlikdən yuxarı heç çıxmayan dib balığı olduğu aydın oldu. Aşağıdakı videoda Selekantın (Coelacanth) indiki vaxtda dərin sularda necə mükəmməl bir balıq olaraq üzdüyünü seyr edə bilərsiniz.\n400 milyon illik Selekantın (Coelacanth) anatomik xüsusiyyətləri təkamül prosesinin heç vaxt yaşanmadığını göstərir\nSelekantın (Coelacanth) canlı olaraq tutulmasından sonra üzərində aparılan anatomik araşdırmalar da təkamülçüləri təkzib edən bir çox tapıntı ortaya qoymuşdur. Bundan 400 milyon il əvvəl, guya ibtidai canlıların yaşadığı iddia edilən bir dövrdə, Selekantın (Coelacanth) bugünkü bir çox balıqda da olmayan son dərəcə kompleks xüsusiyyətlərə sahib olduğu aydın olmuşdur. Bunlardan biri, canlının ətrafdakı elektromaqnit sahələrə həssas olmasıdır. Bu, Selekantın (Coelacanth) kompleks bir duyğu orqanına sahib olduğunu göstərir. Elm adamları, balığın rostral orqanının beynə bağlandığı sinirlərin nizamına baxaraq, bu orqanın elektromaqnit sahələri qəbul etmə vəzifəsini icra etdiyini qəbul edirlər.\nSelekantın (Coelacanth) kompleks quruluşu və xüsusiyyətləri qarşısında təkamülçülərin içinə düşdüyü çaşqınlıq “Focus” jurnalında belə ifadə edilmişdir:\nFosillərə görə, balıqların ortaya çıxdığı tarix, bundan təxminən 470 milyon il əvvələ uyğun gəlir. Selekantın (Coelacanth) ortaya çıxması isə bu tarixdən 60 milyon il sonra. Çox ibtidai xüsusiyyətlərə sahib olması gözlənilən bu varlığın, son dərəcə kompleks bir quruluş sərgiləməsi çaşqınlıq oyadır.\nTəxminən 400 milyon ildir varlığını davam etdirən Selekant (Coelacanth) təkamülçüləri çıxılmaz vəziyyətə salan bir balıqdır. 400 milyon illik bir müddət boyunca Selekant (Coelacanth)-da heç bir dəyişiklik yaşanmaması, canlıların təkamüllə ortaya çıxdığı və bir-birlərindən törədikləri iddiasını təkzib edir. Üstdə şəkillərini gördüyünüz 145 milyon illik Selekant (Coelacanth) fosili, təkamülçülərin xəyali bir keçidlə bir-birinə bağlamağa çalışdıqları quru və dəniz canlıları arasındakı dərin uçurumu bir daha ortaya çıxarmaqdadır.


SON DƏQİQƏ: Ərdoğan-Tramp görüşü başa çatdı - FOTO\nABŞ prezidenti Donald Trampla türkiyəli həmkarı Rəcəb Tayyib Ərdoğan arasında Ağ Evdə keçirilən görüş başa çatıb.\nDəyirmi Ofisdə baş tutan görüş 1 saat 15 dəqiqə çəkib.\nLiderlər arasında müzakirələrdən və ortaq mətbuat konfransından sonra heyətlərarası toplantı keçiriləcək. Bu görüşə Konqres senatorları da qatılacaq. Onlar arasında erməni soyqırımına yüksək dəstək verən Lindsi Qrahamın da olacağı gözlənilir.\nDaha sonra Ərdoğan ABŞ-da yaşayan türk vətəndaşlarla görüşəcək.\nƏrdoğanı həyat yoldaşı Əminə Ərdoğan, Xarici İşlər naziri Mövlud Çavuşoğlu, Maliyyə naziri Berat Albayrak, Milli Müdafiə naziri Hulusi Akar, Ticarət naziri Ruhsar Pekcan, Rabitə naziri Fəxrəddin Altun və mətbuat katibi İbrahim Kalın, həmçinin, AKP üzvləri müşayiət edir.\nQeyd edək ki, Türkiyənin Suriyanın şimalında, Fərat çayının şərqində həyata keçirdiyi “Sülh çeşməsi” əməliyyatından sonra iki ölkə arasında münasibətlərdə gərginlik yaranmışdı. ABŞ Prezidentinin dəvəti əsasında həyata keçirilən bu səfər münasibətlərin normallaşdırılmasına xidmət edir.


"Ölkədə 4-5 maşınqayırma və cihazqayırma müəssisəsi yaradılsın" - Əli Məsimli - Ekspress.az\n"Ölkədə 4-5 maşınqayırma və cihazqayırma müəssisəsi yaradılsın" - Əli Məsimli\n"Ölkədə 4-5 maşınqayırma və cihazqayırma müəssisəsi yaradılsın" - Əli Məsimli\nEkspress.az İqtisadi və Sosial İnnovasiyalar İnstitutunun rəhbəri Əli Məsimlinin Nazirlər Kabinetinin 2018-ci ildə fəaliyyəti haqqında hesabatın Milli Məclisdə müzakirəsi zamanı etdiyi çıxışın əsas məqamlarını təqdim edir:\n"Nazirlər Kabinetinin 2018-ci ildə fəaliyyəti haqqında hesabatında ötən il görülən işlər geniş şəkildə oz əksini tapıb. Makroiqtisadi göstəricilərin yaxşılaşmasını, Azərbaycan iqtisadiyyatı resessiya və durğunluq mərhələsindən artım mərhələsinə keçməsini, tədiyyə balansında müsbət saldonun artmasını,manatın dollara nisbətində 1,70 manat ətrafında sabit qalmasını, inflyasiyanın 13 faizdən 2,3 faizə enməsini,şəhid ailələrinə 11 min manatlıq kompensasiyanın verilməyə başlamasını, Cənub Qaz Dəhlizinin açılışını, TANAP layihəsinin işə düşməsini, Ələt Beynəlxalq Dəniz Ticarət Limanı öz fəaliyyətinə başlamasını xüsusi qeyd etmək olar.\nNazirlər Kabinetinin hesabatı kifayət qədər məzmunlu hazırlansa da, bəzi məqamları təkmilləşdirməyə ehtiyac var:\nBirincisi, Hesabatda bütün dövlət qurumları eyni rəngdə görünür.\nİkincisi, Hesabatda kəmiyyət yanaşmasından keyfiyyət yanaşmasına və nəticəlilik meyarına keçid, atılan addımın maliyyə tutumu və səmərəlilik dərəcəsi öz əksini tapmalıdır.\nÜçüncüsü, Hesabatda rəsmi proqnozlar və ondan kənarlaşmaların izahı verilməlidir.\nDördüncüsü, yeni mərhələnin tələbinə uyğun olaraq Hesabat hazırmlanrkən sahə prinsipindən islahatların qabardılması prinsipinə keçid maraqlı olar. Məsələn, “Strateji Yol Xəritəsi”nin monitorinqlərində dövlət qurumlarının “yaxşı”, “ortabab”, “pis” işləyənləri göstərilir. Nazirlər Kabinetinin illik hesabatda da həmin monitorinqlərin nəticələrindən istifadə etməklə dövlət qurumlarının fərqləndirilməsi yaxşı olardı ki, bütün qurumlar eyni rəngdə görünməsin, yaxşı işləyənlə pis işləyənə fərq qoyulsun.\nİslahatlar konteksində görülməsi zəruri olan işlər hələ çoxdur. Görülməsi vacib olan işlərin miqyaslarını təsəvvür etməkdən ötrü, təkcə onu xatırlatmaq kifayətdir ki, 2016-cı ilin dekabrında təsdiqlənmiş Strateji Yol Xəritələri üzrə 2020-ci ilə qədər 164 prioritet və 683 tədbir icra edilməlidir. Real vəziyyət tələb edir ki, bundan ötrü bir-biri ilə daxili məntiqi əladə olan və açar rolunu oynayan 3 problemin optimal həllinin önə çaxmasının vacib hesab edirik:\nBirincisi, iqtisadi artımın sürətləndirilməsinə və keyfiyyətinin yüksəldilməsinə mane olan amillər; ikincisi,əhalinin güzıranın yaxşlaşmasına mane olan və daha çox narazılıq yaradan amillər; üçüncüsü,sərmayə qoyuluşlarının səmərəliliyinin artırılmasına mane olan amillər aradan qaldırılmalıdır.\nSon illər ölkə iqtisadiyyatına hər il orta hesabla 16-17 milyard manat sərmayə qoyulur. Qoyulan sərmayələrin 70 faizindən çoxu təmir-tikintiyə, cəmi 12 faizi isə maşın-avadanlığa sərf olunur.Sərmayələrin cəmi 4,5 faizi kənd təsərrüfatına, 2 faizi təhsilə, 0,1 faiz elmi fəaliyyıtə yönəldilir.\n2018-ci ildə iqtisadiyyatımıza qoyulan 17 milyard manatdan çox üçdə ikisi, yəni 11 milyard manatdan çoxu qeyri neft sektoruna yönəldilib. Hökumt heç nə etməsəydi belə, həmin 11 milyardlıq sərmayənin multiplikativ effekti qeyri neft sektorundaazı 4 faizlik (2 milyard manatlıq) artımı təmin edə bilərdi. Təhlil göstərir ki, harda işlər yaxşı təşkil edilib və qoyulan səmayələr öz təyinatına görə səmərəli istifadə edilirsə, orda artım tempi də yüksəkdir. Bunu əsaslandırmaq üşün heç uzağa getmək lazım deyil. Ötən il Azərbaycanda qeyri neft sənayesinə qoyulan sərmayə 23 faiz artıb, 9 faizdən yüksək artıma səbəb olub. Qeyri neft sektoruna sərmayə 22 faiz artıb, amma cəmi 1,8 faiz,yəni 800 milyon manatlıq artım olub. 2018-ci ildə qeyri-neft sənayesində artım qeyri-neft sahəsi üzrə artım tempini 5 dəfə üstələyir. Sərnayə qoyuluşlarının strukturu innovasiyalı inkişafa,insan kapitalının keyfiyyətinin yaxşılaşdırılmaısna,qeyri-neft sahələrinin və eksport imkanlarının genişlındirilmsinə və əhalinin güzəranının yaxşılaşdırılmasına yönəldilməlidir ki, bunun multiplikativ effekti hesabına Azərbaycan iqtisadi artım tempininə görə orta dünya,inkişaf etməkdə olan ölkələr və MDB ölkələrinin müvafiq göstəricisindən yüksəyə qalxın.\nDördüncü Regional İnkişaf Proqramı yerlərdə istehsal sahələrinin genişləndirilməsini nəzərdə tutur. Regionlarda tikintinin genişləndirilməsi, yeni yüngül və yeyinti sənayesi sahələrinin yaradılması ilə yanaşı, yaxın zamanlarda Azərbaycanda həm yerli tələbata və həm də ixraca hesablanmış müasir tələblərə tam cavab verən 4-5 maşınqayırma və cihazqayırma müəssisəsinin də yaradılmasını məqsədəuyğun hesab edirik. Bunun mültiplikativ effekti qeyri-neft sektoruna xarici sərmayənin gəlişinin sürətləndirilməsinə, 30-dən artıq iri, yüzlərlə orta və minlərlə kiçik müəssisənin yaradılmasına aparacaq ki, bu da ölkəyə qabaqcıl texnologiyanın axının gücləndirəcək, modern istehsal mədəniyyənin tətbiq dairəsini əhəmiyyətli dərəcədə genişləndirəcək, iqtisadi artıma güclü təkan verəcək və yüz minlərlə yüksək maaşlı iş yerlərinin açılmasına,qiymətli ixtisaslı kadrların yaranmasına,orta təbəqənin sayının genişlənməsinə gətirib çıxaracaq.\nBu konteksdə Şəkinin mövcud potensilaından səmərəli istidadə edilməsini təklif edirik. Şəkinin qalxınması bir ucu İsmayıllı, o biri ucu Balakanə qədər uzanan və 600 mindən artıq əhalisi olan bir sahədə iqtisadi fəallığın artmasına gətirib çıxaracaq. Bu, həm də rayonlarda yüksək məvacibli iş yerlərinin dairəsinin genişləndirilməsinə səbəb olacaq. Ona görə də Şəkidə Sənaye Şəhərciyi və ya Sənaye Məhəlləsinin yaradılması, Şəki İpək Kombinatının bütün il boyu fəaiyyət göstərməsi üçün barama istehsalını artrmaqla yanaşı, həm də pambıq və yun hesabına da xammal bazasının genişləndirilməsi, ADPU-nin Şəki filialının bazasında müstəqil Şəki Dövlət Universitetinin yaradılması (təkcə Şəki üçün yox, bütün region üçün çox fayda gətirəcək), Şəkinin yeni yaşayış sahələrinin qazlaşdırılması probleminin həll edilməsi, bir sıra Şəki kəndlərində məktəblərin təmiri və tikintisinə diqqət yetirilməsini zəruri hesab edirik.


“Qarabağ”a qarşı təxribatı onlar edib - Foto - Azinforum.az İnformasiya Portalı\nAna səhifə / İdman / “Qarabağ”a qarşı təxribatı onlar edib – Foto\n“Qarabağ”a qarşı təxribatı onlar edib – Foto\nUEFA Avropa Liqasının 2-ci turu çərçivəsində keçirilən “Düdelanj” – “Qarabağ” oyununda təxribat törədən şəxslər müəyyənləşib. “Qafqazinfo” xəbər verir ki, təxribatı Ermənistanın “First Armenian Front” fan klubu törədib.\nHəmin azarkeşlər Belçikadan Lüksemburq paytaxtına gələrək bunu ediblər. Məqsədləri də oyunun yarımçıq dayandırlmasına nail olmaq imiş.\nXatırladaq ki, “Düdelanj” – “Qarabağ” matçının 31-ci dəqiqəsində Ağdam təmsilçisi 2:0 öndə olarkən stadionun üzərində dronla Azərbaycanın işğal altında olan ərazilərində qurulan separatçı rejimin “bayrağ”ı uçurulub. Buna görə, görüşdə fasilə yaranıb.\nBərpa olunan matç isə “Qarabağ”ın 4:1 hesablı qələbəsi ilə yekunlaşıb.\nÖncəki Əli Kərimlinin 65 qəpik yolpulu davası – Lökbatan stadionu haqda bütün bilgilər\nNövbəti “Qarabağ”ın oyunu zamanı daha bir hadisə olubmuş – Fotolar


Bakı yollarının vəziyyəti – “Azəryolservis”dən açıqlama\n9 Yanvar 2015 10:55\nArtıq dünəndən redaksiyamıza paytaxt yollarının bərbad olmasıyla bağlı şikayətlər daxil olmağa başlayıb. Sakinlər daha çox küçə və yolların buz bağlaması, avtomobillərin hərəkəti üçün ərazilərə qum tökülməməsindən şikayətlənirlər. Günəşli qəsəbəsində yaşayan sakinlərin sözlərinə görə, qəsəbədən “Xalqlar dostluğu” metrosuna qədər yalnız bir avtobus işləyir: “Qəsəbədən metroya yalnız bir avtobus var. O da könüllü işləyir, heç bir sürücü işə çıxmayıb. Həmin avtobus da sakinləri metroda düşürərək yenidən qəsəbəyə qayıdır. Sakinlərdən nisbətən kiçik tutumlu yük maşınları olanlar hər adamı 1 manatdan metroya qədər gətirirlər. Biz qonşunun avtomobili ilə işə gəlmişik”.\nNəqliyyat Nazirliyi “Azəryolservis” ASC isə yollarda vəziyyətin bərbad olması ilə razılaşmır. "Azəryolservis" ASC-nin mətbuat katibi Pünhan Mürsəliyevin sözlərinə görə, hazırda Bakı şəhərində nəqliyyat vasitələrinin hərəkətində, demək olar ki, heç bir problem yoxdur.\n“Dünən gecədən səhər saatlarına qədər Bakı şəhərinin avtomobil yollarında nəqliyyat vasitələrinin normal hərəkətini tam təmin etmək üçün ASC-nin xidmət etdiyi bütün ərazilərə qum-duz qarışığı səpilib. Yalnız Bakı-Sumqayıt yolunda naşı sürücülər süni tıxac yaradıblar. Bu da texnikaların hərəkət etməsi üçün müəyyən problemlər yaradırdı. Buna baxmayaraq, biz təmizlik işini həyata keçirə bildik”.\nOnun sözlərinə görə, nisbətən çətin sahələr Bakı Dairəvi yol və Bakı-Sumqayıt şosesidir ki, burada da hərəkətin asanlaşması üçün bütün tədbirlər görülüb. Bütün enişli-yoxuşlu yollar nəzarətə götürülüb, duz-qum səpilib.\nP. Mürsəliyev dünəndən respublika ərazisində qəzaların baş verdiyini etiraf etsə də, bunun naşı və yol-hərəkət qaydalarını pozan sürücülər səbəbindən baş verdiyini bildirdi.


Təhsilimizin fəlsəfəsində iz qoyan tərcümə...\n“Oxumaq, oxumaq, yenə də oxumaq”\nHörmətli professorumuz Şahlar Əsgərovun "Bu düşüncəni dəyişsək, məktəb də dəyişəcək" adlı diqqətçəkən yazısında toxunulan təhsillə bağlı fəaliyyətimizdə istifadə etdiyimiz terminlərin bəzilərinin dövrün tələblərinə cavab verməməsinə dair maraqlı fikirləri, sözügedən məsələ ilə bağlı mənim də bəzi düşüncələrimi təzələmiş oldu. "Oxumaq savad sayılmır, bilmək savad sayılır, inkişaf etmiş ölkələrdə bu prosesləri ifadə etmək üçün oxumaq yox, öyrənmək sözündən istifadə edirlər" deyən professor bu tezisə inanmaq üçün rus və ingilis dillərində bu sözləri müqayisə etməyi tövsiyə edir, ilk baxışda kiməsə böyük görünməyən bu kiçik fərqin dərindən düşünəndə böyük təsiri olduğunu konkret faktlarla əsaslandırır. Çıxarılan nəticə isə ondan ibarətdir ki, fəlsəfi baxımdan oxumaq vasitədir, öyrənmək isə məqsəddir. "Vasitə məqsəd kimi bizim şüurumuza yerləşdirilib. Çox təəssüf ki, bizim şagirdlərimiz məktəblərdə oxuyurlar, öyrənmirlər".\nYəqin ki, yaşlı və orta nəslin nümayəndələri xatırlamamış olmazlar ki, hələ məktəbə qədəm qoyduğumuz ilk gündən proletariatın dahi rəhbəri, Sovetlər birliyinin qurucusu kimi tanıdığımız V.İ.Leninin "Oxumaq, oxumaq, yenə də oxumaq" vəsiyyətinin təsiri altında təhsilimizi başa vurub, müstəqil həyata qədəm qoymuşuq. Başqa cür ola da bilməzdi. Dillər əzbərinə çevrilən bu ruhlandırıcı şüar bütün təhsil müəssisələrınin foye və dəhlizlərinin bir nömrəli atributu idi. Yeniyetməliyindən, gəncliyindən və yaşlılığından asılı olmayaraq hamı oxuyurdu. Böyük və qüdrətli bir ölkənın hər bir vətəndaşı üçün təhsilin əyani, qiyabi, axşam, fezo, fəhlə və gənclər məktəblərindən ibarət geniş şəbəkə yaradılmışdı.\nMaraqlı olan və diqqətçəkən məqam nə idi və nədir? Yarım əsrdən artıq bir müddətdə Leninin "Uçitsya, uçitsya, yeşo raz uçitsya" çağırışı tərcümədə dilimizdə "Oxumaq, oxumaq, yenə də oxumaq" kimi assosiasiya olunub. Halbuki "uçitsya" anlayışı rus dilində oxumaq deyil, öyrənmək mənasını verir. Oxumaq isə rus dilində "çitat", "proçitat" anlamına gəlir. Məsələn, çitat vslux (ucadan oxumaq), proçitat stixotvoreniye (şer oxumaq) və s. Uçenik (şagird), uçitel (müəllim), uçyonıy (alim) sözləri "uçit" (öyrətmək) kökündən götürülüb. Elə qardaş türk dilində də şagirdə öyrənci, müəllimə öyrətmən deyilir. Əslində dilimizdə oxumaq sözü əsasən hər hansı bir mahnı və ya şeir oxumaq kimi başa düşülür. Dərsi isə oxumaq deyil, öyrənmək tələb olunur.\nÇox ehtimal ki, hüquq təhsilinə malik olan Lenin indiki terminologiya ilə desək, "uçitsya" mesajını verərkən "oxumaq" və "öyrənmək" anlayışlarının fərqində olmamış deyildi. Bununla belə tam əminliklə hökm də vermək düzgün olmaz ki, Lenin bu fikri irəli sürərkən özlüyündə oxumağı, yoxsa öyrənməyi nəzərdə tutub. O da inandırıcı görünmür ki, rəhbərin bu fikirlərinin düzgün açıqlamasında tərcümə xətalarına yol verilib. Ən əsası ona görə ki, o dövrlərdə ölkəmizdə rus dili bilicilərinin və peşəkar tərcüməçilərin sayı indikindən qat-qat artıq idi və hansısa dərslikdə məsələn, "tut ağacı"nın "derji derevo" (ağacı tut) kimi tərcümə olunmasına qətiyyən yol verilə blməzdi.\nÇox ehtimal ki, belə bir tərcümə o vaxtlar oxumağın attestat, diplom almaq xatirinə deyil, elə məhz öyrənmək, bilik əldə etmək məqsədinə xidmət etməsindən irəli gəlib. Bizlər məktəbə gedərkən yalnız 9-10-cu siniflərdə bilmişik ki, sən demə bizə məktəbi bitirməyimizlə bağlı kamal attestatı adlı hansısa bir sənəd veriləcək. İnstitut və ya universitetə daxil olmaq da diploma görə deyil, ali təhsil almaq, mükəmməl bir peşəyə yiyələnmək arzumuzdan irəli gəlib. Dərsdən kənar qalmaq, təhsildən yayınmaq kiminsə ağlına belə gələməzdi. Arada bir müəyyən "üzrlü" səbəblərdən dərsdən qaçmağımızla və ya qripə tutulmağımızla bağlı bir-iki gün məktəbə getməməyimizə görə müəllimin və ya sinif rəhbərinin evimizə gəlməsi bizim üçün ən sərt cəza sayılardı, proqram materialından geri qalmamaq üçün əlavə ev tapşırıqlarını yerinə yetirməli olardıq və s. Nə isə...\nƏgər hesab etsək ki, Leninin "Uçitsya, uçitsya, yeşo raz uçitsya" lozunqunun 70 il ərzində bizə "Oxumaq, oxumaq, yenə də oxumaq" kimi təqdim olunması tərcümə xətası idisə, bəs onda orta məktəblərimizin 5-ci sinifləri üçün nəzərdə tutulmuş "Azərbaycan tarixi kursu"nu "Ata yurdu" adlandırmağımızı nə ilə izah etmək olardı? Bəlkə, ideya təşəbbüsçüləri kursun adını dəyişərkən "Oteçestvo" sözü ilə "Otçestvo" sözünü qarışıq salıblar? Bəlkə hesab ediblər ki, rus qonşularımızın "Oteçestvennaya istoriya" adlandırdığı tarix "Otes" (ata) sözündən götürülüb? Əslində, bəlkə də bu ideya müəlliflərini "qınamaq" da ədalətsizlik olardı. Çünki bu rusların dilində elə, qəribəliklərmi deyək, incəliklərmi deyək var ki, bundan da hər adamın baş çıxarması müşkül məsələdir. Gəl indi bu "Oteçestvo" (Vətən) ilə "Otçestvo" (ata xətti ilə soyad) arasındakı bir hərf fərqinə görə baş sındır.\nHər halda "ziyanın yarısından dönmək də bir xeyirdir" deyiblər böyüklərimiz. Nə yaxşı ki, dərsliklərimizdə və digər tədris vəsaitlərində rus dilinə əsaslanıb "oteçestvennaya voyna" sözünü "ata müharibəsi", "za oteçestvo" sözünü "ata uğrunda", "rodina mat zovyot" sözünü "ata vətən çağırır" kimi ifadə etməmişik, yoxsa aləmə biabır olardıq. Bir də ki, yeri gəlmişkən, ana vətən, ana torpaq deyə-deyə, birdən yurdumuzu ata mülkiyyətinə çevirib "özəlləşdirməyimizə" nə ehtiyac vardı?\nKeçək sözün "mustafasına". Professorun haqlı, həyəcan xarakterli iradına əsasən indi oxumağın mahiyyəti dəyişib. Oxuma prosesinin arxasında mənimsəmə durmur, halbuki, oxumağa yox, mənimsəməyə qiymət qoymaq olar. Bəli, inkişaf etmiş ölkələrdə bu prosesləri ifadə etmək üçün "oxumaq" yox, "öyrənmək" sözündən istifadə edirlər. Məhz, öyrənməyi öyrətməyin vaxtı çoxdan yetişib. Artıq biz təhsil alanlardan nəinki biliklərə yiyələnməyi, eyni zamanda bu bilikləri anlamağı da tələb etməliyik. Bunun üçün isə ilk növbədə, bu kimi vərdişləri təhsil alanlarımıza aşılamağa özümüzü borclu hesab etməliyik, oxumağa yanaşma tərzimizi dəyişməliyik.


Damcı audit hesabatı hazırlandı və komanda hava damlaları sadələşdirildi - DRIP İcması - Gündə 1%, ildə 365% qazanın\nDamcı audit hesabatı hazırlandı və komandanın hava damlaları sadələşdirildi\nİyul 25, 2021 İyul 14, 2021 tərəfindən kriptomaster\nDamcı elanı 14 iyul 2021-ci il\nBiz sadəcə olaraq vebsayta bəzi yeniləmələr etdik. Biz yenidən arxa planı daha səmərəli etdik, qrafik yeniləməsini daha sürətli etdik, vebsayta ağ kağız, genişləndirilmiş dərslik, daha çox sosial media bağlantısı və hər kəsin onu asanlıqla tapa bilməsi üçün başlıqda bR34P almaq üçün keçid əlavə etdik.\nHəftənin sonuna qədər biz audit hesabatını hazırlayacağıq, komanda liderləri bir əməliyyatda birdən çox aşağı xəttə airdrop göndərə, eləcə də krandakı minimum payı aşağı sala bilməsi üçün komandanın airdropları daha rasionallaşdırılacaq. Biz ictimaiyyəti dinləməyə və çatdırmağa davam edəcəyik!\nHər kəsə təşəkkür edirəm, biz kriptovalyutada ən böyük icmaya sahibik və sizsiz bu mümkün olmazdı\nFocus Visual ilə Strateji Tərəfdaşlıq